U Bačkoj Palanci Milunka i Isidora dobile ulice\nNaslovna Info Opštinske vesti U Bačkoj Palanci Milunka i Isidora dobile ulice\nBAČKA PALANKA: Stručna komisija bačkopalanačke opštine sačinila je predlog kojim se menja dosadašnja odluka o nazivima ulica i drugih delova naseljenih mesta u ovoj lokalnoj samoupravi, a konačnu odluku doneće odbornici lokalnog parlamenta.\nPo predlogu utvrđuju se nazivi ulica, delova ulica i zaselaka u četiri gradske i 13 seoskih mesnih zajednica.\nNazive, ali i brojeve, dobile su do sada neimenovane ulice, ali i delovi postojećih ulica, kao i zaseoci, salaši…\nReč je o skoro stotinu novih naziva, a to je, kažu nadležni, moralo da se uradi jer su ljudi koji žive u ulicama bez imena i broja imali grdnih problema u ostvarivanju svojih prava. Probleme su imali i državni organi, čije evidencije nisu mogle biti tačne.\nMnogi građani, na primer, nisu mogli da upišu svoje prebivalište, ali problema su imali i privrednici subjekti i preduzetnici.\nOvaj posao su pokrenuli nadležno ministarstvo i pokrajinski sekretarijat, koji će na kraju dati saglasnost na obavljen posao.\n– Odluka je usklađena sa Zakonom o lokalnoj samoupravi, Adresnim registrom i Statutom opštine – rekao je, između ostalog, Zoran Baćina, rukovodilac Odeljenja za privredu u čijoj je nadležnosti ovaj posao. – Skupštini jedinice lokalne samouprave data je nadležnost da uređuje ovu oblast, da odlučuje o nazivima ulica, trgova, gradskih četvrti, zaselaka i drugih delova naseljenih mesta na svojoj teritoriji.\n– Naša komisija, a činili su je istoričari, pravnici i predstavnici opštinske uprave, u skladu sa Uredbom o adresnom registru i uvodom u elaborat uličnog sistema naše opštine utvrdila je sve delove naseljenih mesta koji nemaju nazive. Spiskove ulica smo, u skladu sa ovom odlukom, uputili savetima mesnih zajednica koji su nam potom dostavili predloge. Razmotrili smo sve pristigle predloge i sačinili nacrt predloga – kaže Baćina.\nPrimenjen je i član Zakona o primeni jezika i pisma tako su nazivi ulica ispisani i na slovačkom jeziku. Po prethodno pribavljenoj saglasnosti Pokrajinskog sekretarijata za lokalnu samoupravu ova odluka uputiće se na razmatranje Skupštini opštine i na usvajanje.\nInteresantno je da su nova imena dobile ulice po prirodnim i ličnim karakteristikama, ili po imenima poznatih ličnosti iz istorije, a iz sfere nauke, književnosti, politike, junaštva iskazanog u ratovima… Ukupno je oko 60 do sada neimenovnih ulica dobilo ime, kao i 15- tak zaseoka, ali i 20-tak delova postojećih ulica dobilo je novo ime.\nTako u Bačkoj Palanci sada ima ulica koje prvi put imaju ime kao što su Bagremova, Farmerska, Đurđevdanska, Kordunaška, pa Milunke Savić, Isidore Sekulić, Vukašina Šoškoćanina, Bracina, Lučka, Vinogradarska, Fazanerija, Carinska, Sinajska…\nVizić, najmanje selo u opštini, dobilo je ulice sa imenom Nikole Tesle i Peka Dapčevića, a Despotovo po Vojvodi Radomiru Putniku… U Paragama nova je Ulica Arsenija Čarnojevića, u Tovariševu Maršala Tita. U Čelarevu su se setili Laze Kostića, Petra Kočića i Patrijarha Pavla.\nBačka Palanka ulice\nPrethodni tekstBačka propustila pobedu u poslednjim sekundama (VIDEO)\nSledeći tekstDanas je Preobraženje


Novinarska i medijska udruženja upozorila su danas da se i pored svakodnevnog ugrožavanja bezbednosti novinara u Srbiji, Memorandum o saradnji i merama za podizanje nivoa bezbednosti novinara, koji bi trebalo da potpišu predstavnici policije, tužilaštva i novinarskih i medijskih asocijacija, i dalje nalazi na čekanju.\nNezavisno udruženje novinara Srbije (NUNS), Nezavisno društvo novinara Vojvodine (NDNV), Asocijacija lokalnih i nezavisnih medija Lokal pres, Asocijacija onlajn medija (AOM) i Fondacija “Slavko Ćuruvija” uputili su u maju Republičkom javnom tužilaštvu, MUP-u, ali i drugim udruženjima, Nacrt memoranduma o saradnji i merama za podizanje nivoa bezbednosti novinara i drugih medijskih poslenika.\nIako ovaj memorandum predstavlja jednu od obaveza Srbije koje proističu iz Akcionog plana za Poglavlje 23, do danas, kako je navedeno u zajedničkom saopštenju, nije dobijen bilo kakav odgovor od državnih organa.\nUdruženja podsećaju da je taj memorandum, po planu, trebalo da bude potpisan još krajem prošle godine, ali da državni organi nisu pokazali spremnost da njegovu sadržinu kreiraju u dogovoru sa novinarskim i medijskim asocijacijama i drugim relevantnim akterima medijske scene.\nUdruženja su, stoga, nakon konsultacija sa pravnim i drugim ekspertima za bezbednost novinara i medijskih radnika, predložili svoju verziju Memoranduma, odnosno izmenili i dopunili postojeći nacrt memoranduma kojeg su sastavili predstavnici države.\nU saopštenju je navedeno da bi rasprava o tom dokumentu trebalo da bude pod hitno započeta, a ukoliko državni organi nastave sa odugovlačenjem procesa, novinarska i medijska udruženja smatraće da država nije zainteresovana za unapredjenje bezbednosti novinara, što je, jedno od veoma važnih pitanja u procesu pristupanja Srbije EU.\nTa novinarska i medijska udruženja čvrsto stoje na stanovištu da jedan od ključnih elemenata saradnje izmedju državnih organa i asocijacija mora da bude temeljna analiza postupanja nadležnih u slučajevima napada na novinare i prepoznavanje ključnih slabosti i prepreka u tom procesu, kako bi se došlo do preporuka za izmenu relevantnih zakonskih, podzakonskih akata, unutrašnjih procedura i komunikacije izmedju aktera.


KOLIKO JE POTROŠENO NA "ODBRANU" DINARA OD POČETKA GODINE? Oglasila se Narodna banka Srbije - Srbija UŽIVO\nNarodna banka Srbije je na međubankarskom deviznom tržištu u maju kupila 75 miliona evra\nZvanični srednji kurs danas je 117,4245 dinara za evro, objavila je Narodna banka Srbije.\nDinar prema evru vredi 0,2 odsto više nego pre mesec dana i 0,1 odsto više nego na početku ove godine i godinu dana ranije.\nNajslabija vrednost dinara prema evropskoj valuti bila je 13. aprila, kada je za evro bilo potrebno 117,7627 dinara, a najveća je bila 6. juna kada je evro vredeo 117,4203 dinara.\nBruto devizne rezerve Narodne banke Srbije na kraju maja iznosile su 13.903,6 miliona evra (nešto više od 13,9 milijardi evra) i na ovom nivou obezbeđuje se pokrivenost novčane mase M1 od 128 odsto i pet meseci uvoza robe i usluga, što je skoro dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama, saopštila je danas NBS.\n– Smanjenje bruto deviznih rezervi u maju, za 210 miliona evra, skoro u celosti je rezultat negativnih neto tržišnih efekata (198,8 miliona evra), i to najviše po osnovu pada cene zlata, za 73 dolara po unci, kao i efekta slabljenja dolara u odnosu na evro za 1,73 odsto – navodi NBS.\nKako dodaju, devizne transakcije imale su gotovo neutralan efekat na devizne rezerve (neto smanjenje 11,2 miliona evra). Odlivi iz deviznih rezervi ostvareni su prvenstveno usled razduženja države po osnovu kredita (128,1 miliona evra) i plaćanja drugih obaveza (37,6 miliona evra).\n– Na povećanje deviznih rezervi najviše su uticale aktivnosti NBS na domaćem deviznom tržištu, ukupan neto efekat po osnovu kupovine deviza i svop transakcija od 50 miliona evra. Neto prilivi ostvareni su i po osnovu devizne obavezne rezerve banaka usled uobičajenih aktivnosti banaka (31,8 miliona evra), kao i po osnovu prodaje državnih hartija na domaćem finansijskom tržištu, upravljanja deviznim rezervama, donacija i drugim osnovima (ukupno u neto iznosu 72,7 miliona evra) – navodi se u saopštenju NBS.\nObim realizovane trgovine devizama na međubankarskom deviznom tržištu, ističu, u maju je iznosio 1.066,5 miliona evra i bio je za 389 miliona evra veći nego u prethodnom mesecu. U prvih pet meseci ove godine, u međubankarskoj trgovini realizovano je ukupno 3.371,3 miliona evra.\n– Nakon snažnih deprecijacijskih pritisaka u martu i stabilizacije faktora na strani tražnje za devizama u aprilu, čemu je doprinela blagovremena i adekvatna reakcija NBS, u maju su preovladavali aprecijacijski pritisci usled delovanja faktora na strani ponude deviza na domaćem deviznom tržištu, a pre svega izuzetno visok otkup efektivnog stranog novca. Dinar je u maju, kao i od početka godine, nominalno ojačao prema evru za 0,1 odsto – ističe se u saopštenju.\nNarodna banka Srbije je na međubankarskom deviznom tržištu u maju kupila 75 miliona evra, dok je, kako su istakli, od početka godine neto prodala 2.195 miliona evra (skoro 2,2 milijarde evra), radi održavanja relativne stabilnosti kursa dinara prema evru.\nPOVEZANE TEMEDevizne rezerveNarodna banka SrbijeNBSNovacRobaSrbijaVesti\nKAO DA SE NEBO OTVORILO! Poplava u ovom gradu u Srbiji, voda ušla i u podrume (FOTO)


Avion se srušio posle poletanja u Meksiku, nema mrtvih\nBeta 1. avgusta 2018. 08:20\nAvion kompanije Aeromeksiko (Aeromexico) srušio se noćas pri poletanju u severnoj meksičkoj državi Durango, a u nesreći je povredjeno 85 ljudi ali nema mrtvih, javile su danas lokalne vlasti.\nAvion tipa Embraer 190 na liniji izmedju Duranga i Meksika sa 97 putnika i četiri člana posade srušio se oko 16.00 po lokalnom vremenu (23.00 po centralnoevropskom vremenu), rekao je meksički ministar saobrćaja Herardo Ruis Esparasa.\n„Nema mrtvih u udesu leta AM2431“, rekao je guverner te države Hoze Aispure na Tviteru.\nPrema prvom bilansu ima oko 85 povredjenih, rekao je za televiziju Milenio portparol lokalne civilne zaštite Alehandro Kardosa, i dodao da ima nekoliko ljudi sa ozbiljnim povredama, ali da je većina lakše povredjena.\nPrema lokalnim vlastima 48 ljudi je prebačeno u bolnicu, a ostali su mogli da se vrate svojim kućama.\nKardosa je rekao da je izgleda avion uleteo u jak grad u trenutku poletanja i pokušao je prinudno da sleti. Požar je izbio posle tog prinudnog sletanja ali srećom nema ljudi s opekotinama, dodao je on.\nSlike koje je slikao dron pokazuju avion kako stoji na polju na kraju aerodromske piste.\nGuverner je rekao da su se putnici uzajamno pomagali kako bi izašli iz aviona kroz rupe u trupu nastale pri nesreći.\nGeneralni direktor Aeromeksika Andres Konesa rekao je na konferenciji za novinare da je avion koji se srušio bio savršeno održavan i da je prošao servis u februaru.\nOn je rekao da je posada bila dobro odmorena jer im je to bio prvi let za taj dan.\nTramp preti Iranu, američki interesi i „velika sila“\nTramp preti Iranu, američki interesi i „velika…


Projektne aktivnosti – 2019 godina :: Centar za porodični smeštaj i usvojenje Novi Sad\nU 2019. godini, Centar je realizovao jednogodišnji projekat, koji je upućen u 2018. godini Gradskoj upravi za dečiju i socijalnu zaštitu Grada Novog Sada, kroz Program unapređenja socijalne zaštite. Sredstva su bila namenjena realizaciji projektnih aktivnosti u delu razvijanja „Savetodavno-terapijskih usluga za decu na hraniteljstvu Centra za porodični smeštaj i usvojenje Novi Sad“. Cilj ovog programa bio je razvoj usluga koje razvijaju sistem podrške porodici u krizi i detetu u njoj, kao i podizanje kompetencija hraniteljskih porodica za brigu o deci.\nTokom 2019. godine, okončan je projekat „Samostalan život za sve“ u kojem je ustanova Dečje selo „Dr Milorad Pavlović“ bila nosilac projektnih aktivnosti, a naša ustanova partner. Sredstva su dobijena od Delegacije EU kroz program Razvoj efektivnih usluga u zajednici u oblasti obrazovanja i socijalne zaštite na lokalnom nivou, IPA 2013. Projekat je počeo sa realizacijom u junu, 2017. godine, i okončan je 1. juna 2019. godine. Cilj projekta je bio uspostavljanje usluge Stanovanje uz podršku za mlade koji napuštaju sistem socijalne zaštite i mlade osobe sa invaliditetom; standardizacija, licenciranje i obezbeđivanje održivosti usluge, što će doprineti unapređenju kvaliteta života mladih koji predstavljaju korisničku grupu. Nakon okončanja projekta, usluga je i dalje dostupna mladima koji napuštaju sistem alternativne brige. Iako je pružalac usluge ustanova Dečije selo, naša ustanova će i dalje u partnerstvu raditi na unapređenju kvaliteta usluge budući da je prepoznat značaj dostupnosti tog resursa mladima koji izlaze iz hraniteljskih porodica i u procesu su potpunog osamostaljivanja. Jedna od projektnih aktivnosti je bilo i kreiranje, akreditacija i implementacija programa obuke za profesionalce „Stanovanje uz podršku za mlade u sistemu socijane zaštite“ i, nakon pilotiranja, program je aktuelno u procesu akreditacije.\nProjekat „Razvoj hraniteljstva u APV“ realizovao je Centar za porodični smeštaj i usvojenje Novi Sad, uz finansijsku podršku UNICEF-a, kancelarija u Srbiji, u periodu od 22.4.2019-31.12.2019. godine, u skladu sa projektnim predlogom i ugovorenim budžetom. Opšti cilj projekta „Razvoj hraniteljstva u APV“, bio je: Razvoj hraniteljstva u AP Vojvodini, kroz unapređenje inkluzivne prakse u zajednici, dok su specifični ciljevi projekta bili:\n1. Doprinos daljem razvoju povremenog porodičnog smeštaja na teritoriji koju obuhvata CPSU Novi Sad i novoformirani CPSU Subotica.\n2. Podrška uspostavljanju novoformiranog Centra za porodični smeštaj i usvojenje Suboica i priprema CSR na regionu za proces tranzicije.\n3. Promocija hraniteljstva na teritoriji CPSU Novi Sad i podrška razvoju Udruženja hranitelja Novi Sad sa klubovima.\nU okviru ovog projekta realizovana je Konferencija „Potencijali i iskustva porodičnog smeštaja u podršci biološkoj porodici i prevenciji institucionalizacije“ povodom Međunarodnog dana porodice i dana Centra za porodični smeštaj i usvojenje Novi Sad. Konferencija je održana 21.05.2019.godine u velikoj sali Skupštine Autonomne Pokrajine Vojvodine u organizaciji Centra za porodični smeštaj i usvojenje Novi Sad, Pokrajinskog sekretarijata za socijalnu politiku, demografiju i ravnopravnost polova, UNICEF-a, SOS Dečijih sela Srbija i Novosadske mreže za decu “NSMEDE“.\nZatim, osmišljen je promotivni plakat i dizajniran flajer “Informator za povremene hranitelje “ koji sadrži informacije o usluzi kao i o potrebnoj dokumentaciji i procedurama kroz koje prolaze roditelji i hranitelji koji žele da koriste ili pružaju uslugu povremenog porodičnog smeštaja. Odštampano je ukupno 200 plakata i 3760 flajera.\nRealizovane su obuke za profesionalce „Povremeni porodični smeštaj“, u 10 tagetiranih opština koje su tretirane kao pilotiranje programa koji je upućen na akreditaciju. Takođe, oformljen je tim za izradu i realizacije obuke za hranitelje, roditelje, lične pratioce i druge zainteresovane za pružanje i korišćenje usluge povremeni porodični smeštaj. U period od septembra-novembra, 2019. pilotirana obuka za profesionalce, a takođe, u istom periodu realizovano je 10 edukacija namenjenih potencijalnim pružocima i korisnicima usluge povremeni porodični smeštaj.\nKroz projekat je CPSU Novi Sad, pružao pravnu i administrativnu podršku osnivanju i početku rada CPSU Subotica. Podršku su pružali zaposleni iz CPSU Novi Sad koji se bave pravnim, ekonomskim i administrativnim poslovima, kao i po potrebi stručni radnici. Takođe, pružena je podrška razvoju Udruženja hranitelja Novi Sad sa klubovima kroz promotivne aktivnosti, edukacije, i izradu Strateškog plana.


Glasačka hispano-mašinerija bez statusa - San Dijego - Nedeljnik Vreme\nREFORMA IMIGRACIONOG SISTEMA: Bela kuća\n1. 7. 2009. / 10.45\nOni koji zagovaraju sveobuhvatnu reformu imigracionog sistema u SAD mogu slobodno da poruče svojim oponentima: "Igra je počela!" Tokom prvih šest meseci mandata Obamine administracije, reforma imigracionog sistema bila je skrajnuta, sve donedavno kada je ova tema postala značajna zato što se predsednik Obama sastao sa kongresnim liderima obe stranke kako bi se dogovorili o novim propisima. Jedan od njih je i njujorški senator Čak Šumer, predsednik potkomiteta za pravosuđe zadužen za emigraciju u Senatu.\nMožda ćete se setiti da kada je Kongres poslednji put pokušao da unapredi loš imigracioni sistem 2007. godine, to je dovelo samo do saznanja da je čitav američki zakonodavni sistem takođe propao. Republikanci pro-biznis orijentacije zalagali su se za ojačanje pograničnog sistema, sprovođenje novog plana uvoza hiljade sezonskih radnika i sankcija za poslodavce, ali to nije prošlo zato što je američka Privredna komora sa gnušanjem odbacila ideju. Proradničke demokrate zalagali su se za legalizaciju statusa zaslužnih ilegalnih imigranata i ubrzavanje procedure sticanja američkog državljanstva, ali nisu se složili sa idejom da se uvezu sezonski radnici iz drugih zemalja zato što bi to ugrozilo američke radnike. Niko ne zna da li će u zakonodavnom smislu imigrantsko pitanje biti rešeno ove godine. Ako se debata produži do 2010. godine, može da se produži i do 2012, odnosno do eventualne ponovne predsedničke kampanje Baraka Obame, uoči koje bi uspešno sprovedene imigracione reforme mnogo značile.\nVećina elitnih medija, koji retko zapošljavaju novinare hispanskog porekla, nemaju ideju o tome kako razmišljaju Latinoamerikanci. Uvreženo je mišljenje da je njima stalo do reforme imigracionog sistema – bez obzira na to što istraživanja javnog mnjenja pokazuju da im je više stalo do obrazovnog, ekonomskog ili zdravstvenog sistema – zato što oni sigurno imaju prijatelje ili rođake koji u Americi borave ilegalno. Kako je to divno pogrešno, Latinoamerikancima je stalo do reforme imigracionog sistema jer znaju da je to test političke hrabrosti. Njima je jasno koliki pritisak vrše oni Amerikanci zabrinuti za očuvanje kulture i jezika, koji su ipak nedovoljno zabrinuti, budući da nemaju nikakve predrasude kada im je potrebna najamna radna snaga.\nUkoliko političari stanu iza njih, Latinoamerikanci će sigurno vratiti uslugu. Obama je dobio oko 66 odsto njihovih glasova 2008. godine, a ukoliko sprovede reformu imigracionog sistema taj procenat može da poraste na 75 odsto 2012. Sa demografskom strukturom kakva jeste, to bi sasvim sigurno značilo da kandidat republikanaca, ko god da bude, ne bi imao mnogo šanse. Kako god da okrenete, bitka za glasove Latinoamerikanaca u 2012. godini je počela.\nRuben Navaret Jr.


VW u sve većem problemu zbog nestašice delova › Made-in-Germany.rs\nNemački automobilski gigant Volkswagen je primoran da uspori proizvodnju zbog velike nestašice poluprovodničkih komponenti za elektroniku automobila, do koje je došlo usled poremećaja tokom pandemije korona virusa.\nU saopštenju proizvođača iz Volfsburga se navodi da su fabrike poluprovodnika preusmerile proizvodnju na potrošačku elektroniku, zbog čega na tržištu nema dovoljno komponenti za automobilsku industriju koja pokušava da se oporavi od aktuelne ekonomske krize. Direktor za nabavke u Folksvagenu Murat Aksel je izjavio da kompanija radi sve što je u njenoj moći da smanji zaostatak proizvodnje i osigura da se što brže nastave normalne isporuke kupcima.\nNestašica elektronskih komponenti potrebnih za sklapanje automobila najviše će uticati na Folksvagenovu proizvodnju u kineskim, severnoameričkim i evropskim pogonima u prvom kvartalu sledeće godine, a to se odnosi na sve modele zasnovane na modularnoj platformi, odnosno na Folksvagenova komercijalna vozila i automobile, kao i na Škodine i SEAT-ove automobile, a u ograničenoj meri i na Audijeve, prenosi agencija Beta.\nTokom prvog talasa virusne pandemije u aprilu, prodaja automobila u svetu je naglo opala, ali se kasnije privremeno oporavila. U septembru se prodaja vratila na rast od 3,1% u odnosu na septembar 2019, ali je ponovo opala nakon pooštravanja zdravstvenih bezbednosnih mera. Za 11 meseci ove godine prodaja u Evropi je bila niža za 25,5% u odnosu na isti period prošle godine, dok je novembarska prodaja u svetu iznosila svega 12% prodaje iz istog meseca prošle godine.\nOd MiG na 20/12/2020 / AKTUELNO / Ostavite komentar


Faktor | UIOBiH obilježio 16 godina postojanja: Rekordna naplata prihoda\nUIOBiH obilježio 16 godina postojanja: Rekordna naplata prihoda\nObjavljeno: 27.12.2019. u 12:13\nDžakula je najavio da će prema onima koji izbjegavaju plaćanje poreznih obveza biti nemilosrdni u pravom smislu te riječi\nUprava za indirektno oporezivanje Bosne i Hercegovine (UIOBIH) je ključna institucija za fiskalnu stabilnost svih nivoa vlasti u BiH, rekao je danas Miro Džakula, direktor UIOBiH, na Danu Uprave na kojem je obilježeno i 16 godina postojanja ove institucije. UIOBiH je ove godine je sa današnjim danom naplatila sedam milijardi 910 miliona KM, 313 miliona više nego rekordne 2018. godine.\n-Imamo još tri radna dana i očekujemo da ćemo imati naplaćenih oko sedam milijardi 950 do 970 miliona KM. Žao mi je što se nismo više približili magičnoj cifri od osam milijardi - to je ujedno i fiskalni kapacitet BiH u ovom trenutku na ovom nivou gospodarske razvijenosti - rekao je Džakula.\nPrema njegovim riječima, "Uprava kao institucija je opredijeljena za rad sa normalnim carinskim i poreznim obveznicima da budu partneri, a sa svim onima koji izbjegavaju plaćanje poreznih obveza, biće nemilosrdni u pravom smislu te riječi".\n-Plaćanje poreza je civilizacijsko dostignuće, od poreznih prihoda se finansiraju svi na svim nivoima i tu trebamo biti maksimalno koncentrirani da svi pomognemo Upravi koliko je to moguće - kazao je Džakula.\nKomentarišući najavljeno povlačenje tužbi u vezi sa raspodjelom indirektnih prihoda FBiH i RS-a, rekao je da je to dobra vijest koju podržava.\n-Podržavam sve aktivnosti koje će dovesti do toga da raspodjela prihoda bude na uobičajenoj razini, a to znači da se trebaju poštivati strogo zakonske procedure i da raspodjela prihoda ne treba biti stvar politike. Raspodjela prihoda jeste jedno matematičko pitanje, prihodi se dijele po osnovu koeficijenata učešća u krajnjoj potrošnji i svaka aktivnst koja će dovesti do poravnanja dugova i obveza i FBiH prema RS-u i RS-a prema FBiH će relaksirati odnose među entitetima, samim tim, u cijeloj državi. Kada uzmemo koliko je naplaćeno prihoda, koliko je raspoređeno, onda se radi o minornim iznosima radi kojih svi ovi problemi u prethodnom razdoblju su minorni - rekao je on.\nU Tuzli i Bratuncu zaplijenjena velika količina cigareta i rezanog duhana\nWollseifer: Njemačkoj treba oko 30 hiljada majstora i zanatlija


Ministar smatra da im treba strpljenja, a putari da im trebaju plate - Gradjevinarstvo.rs\nPutari iz preduzeća u sastavu Nibens grupe prekinuli su jučerašnje blokade, ali za danas su najavljene nove jer smatraju da pomaka nema. Prema poslednjim vestima, radnici su danas blokirani u svojim preduzećima tako da ne mogu da sprovedu najavljenu blokadu.\nPutari PZP Niš prekinuli su juče oko 11 sati blokadu kraka Koridora 10 od Niša prema Sofiji. "Od predstavnika MUP-a smo čuli da su reagovale ambasade Bugarske i Turske i da bi izbegli međunarodni incident i da ne bi maltretirali putnike rešili smo da prekinemo blokadu", rekao je predstavnik sindikata u ovom preduzeću Ljubiša Ivanović.\nIvanović smatra da je blokadom dela Koridora 10 u trajanju od sat i po postignut cilj i da je upućena jasna poruka nadležnima da su radnici Nibens grupe spremni i na drastične vrste protesta.\nRadnici PZP Vranje prekinuli su juče blokadu saobraćaja na Koridoru 10 kod Vranja da ne bi došlo do incidenta sa pripadnicima Žandarmerije, ali je protest nastavljen u krugu pogona Mehanizacija PZP u Vranju, izjavio je zamenik predsednika Samostalnog sindikata tog preduzeća Zoran Nikolić.\nRadnici preduzeća Vojvodinaput -Bačkaput blokirali su mehanizacijom radove na izgradnji autoputa kod 81. i 83. kilometra od mađarske granice prema Novom Sadu.\nRadnici PZP Kragujevac juče nisu protestovali, ali najavljuju da će se danas pridružiti kolegama iz Nibens grupe u najavljenoj blokadi Koridora 10, izjavio je predsednik Samostalnog sindikata Dragan Zlatić.\nPredsednica Samostalnog sindikata putara Srbije Sonja Vukanović ne očekuje da će na severu protest brzo biti okončan. "Ministar za infrastrukturu i energetiku Milutin Mrkonjić nas je jutros zvao, ali nije mi ništa konkretno rekao, tako da smo se odlučili da krenemo sa blokadama", izjavila je juče Vukanović.\nSekretar Odbora za građevinarstvo Privredne komore Srbije Goran Rodić za dnevni list Danas kaže da Nibens grupa "ne može nikad više da oživi", a trebalo bi debelo da se preispita i "koja je to matematika bila kad je nastajala tako što je jedan čovek kupio sve živo", a na čelo ozbiljnih firmi "došli ljudi koji ne samo da nisu iz struke, nego su daleko od struke".\nRodić, međutim, tvrdi da među preduzećima iz Nibens grupe ima i onih koja su još vrlo dobra, kao što je ZGOP, Vojvodinaput, Partizanski put i sad je samo pitanje kako će da se izađe "iz tih nakaradnih privatizacija", pa da se firme ili ponovo prodaju ili pripoje nekim drugim firmama.\nMinistar infrastrukture Milutin Mrkonjić povodom jučerašnje blokade puta Niš - Sofija rekao je za dnevni list Danas da radnici treba da se vrate na gradilišta i strpe još nekoliko dana, a ne da blokiraju puteve. On misli da se pitanje opstanka ovih preduzeća uopšte ne dovodi u pitanje i kaže da je siguran "da stečaja neće biti", kao i da je blokada "besmislena".\n"Kakva blokada, to je besmisleno i neozbiljno", napominje Mrkonjić, dodajući da radnici treba da se vrate na gradilišta i da je najtužnije "kada imate posao, a ne radite". Smatra da je neozbiljno blokirati puteve, i da se tu radi, pre svega, o manipulaciji radnicima.\n"Poručujem im da se strpe još nekoliko dana i da će sve biti u redu. Ubrzo će dve ili tri firme dobiti zaostale plate, banke kao najveći poverioci rade na tome i uskoro će svi imati posao", naglašava Mrkonjić.\nOn ističe da država nije dužna da pomaže privatnim preduzećima, ali da u ovom "surovom kapitalizmu" ima potrebu da pomogne radnicima koji svakako treba da idu na svoja radna mesta.\nOva vest je nastala spajanjem dela vesti iz dnevnog lista Danas i Glas javnosti.\nIzgradnja železničkih pruga, puteva, ulica i drugih saobraćajnica Državne ustanove Banke\nU toku prethodnog meseca prodato 3.976 stanov...\nNa osnovu posećenosti sajtova za kupoprodaju, kao i izveštaja nepokrenosti Republičkog geodetskog zavoda za avgust, interesovanje za nekretnine je bilo rekordno u toku prethodnog meseca...\nPrvi ugovori sa građanima za zamenu stolarije...\nDo sada su ukupno 52 jedinice lokalne samouprave raspisale pozive ka građanima, a danas će to učiniti i preostalih 15 opština. Time se projekat zamene stolarije privodi kraju, a krajem ...\nBez taksi i tehničke dokumentacije za postavl...\nMinistar građevinarstva, saobraćaja i infrastrukture danas je saopštio da građani mogu bez plaćanja administrativnih taksi i bez izrade tehničke dokumentacije da postave solarne panele ...\nDanas održan Samit železnica Zapadnog Balkana\nNa danas održanom Samitu železnica Zapadnog Balkana ministar građevinarstva, saobraćaja i infrastrukture, Tomislav Momirović je potpisao dokument "Posvećenost železnici strana Jugoistoč...


Dis želi da VW promeni ime, ali ima moćne protivnike ideje - Auto Republika\nIzvršni direktor grupacije Volkswagen, Herbert Dis se trudi da na agendu sastanaka upravnog odbora donose temu koja se tiče razmatranja jasnijeg razgraničenja imidža poslovne grupacije i matičnog brenda. Radnički sindikati se protive toj ideji, a isto se može reći i za premijera savezne nemačke države Donje Saksonije kao akcionara čuvenog koncerna, Stefana Vejla.\nVejl je u nedavnom razgovoru s novinarima lista Handelsblatt govorio na tu temu i tom prilikom se čulo da će „Volkswagen ostati Volkswagen“. Njegove reči imaju dodatnu težinu jer je čovek istovremeno i član nadzornog odbora Volksagena, pa kada on kaže da kompanija neće menjati ime, onda to ima i dodatnu težinu.\nPriče na ovu temu je pokrenuo, kako rekosmo, Herbert Dis, koji je čak i oformio ekipu profesionalaca čiji bi zadatak bio u pronalaženju alternativnog naziva kompanije, onog koji bi u početku služio samo kao primer. O ovome je prvi izveštavao Manager Magazin, pišući da je tema pokrenuta i da je implementacija iste veoma neizvesna.\nMoguće preimenovanje koncerna iz Volfzburga je tema koja se tokom poslednjih godina pokreće „svako malo“. Razlog za tako nešto se krije u činjenici da poslovna grupacija i sama marka, zapravo iako matična marka, samo jedna u nizu na koje konglomerat polaže pravo.\nPride, Volkswagen Passenger Cars, kao proizvođač čuvenih Golfa i Passata, predstavlja najveći velikoserijski brend istoimene grupacije. Zato su ostala zavisna društva, ona koja kontrolišu brendove: Audi, Seat, Škoda, Porsche ili Tratonove marke (Scania, MAN), sklonjene u pozadinu interesovanja i uopšte zapažanja javnog mnenja, barem u vezi korporativnih tema.\nShodno tome, stavovi koje iznosi Dis imaju smisla, pa se trenutno nalaze u fazi razmatranja rukovodećih struktura kompanije iz Volfzburga. Jedan od problema skopčan s ovom temom je i taj što, saglasno Zakonu o privrednim društvima koji važi u Nemačkoj, brend i grupacija nisu razdvojeni u tom smislu. Izvršni odbor konglomerata je u prošlom periodu uvek odbacivao planove i ideje koji bi podrazumevali jasnije razgraničenje, izražavajući bojazan da bi to moglo dovesti do viših pratećih troškova.\ntags: Herbert Dis promena imena VW-a volkswagen\nprevious Ford će prodavati pikap kamionete sa SUS motorima bar do 2040. godine\nnext Američka policija prodaje zaplenjene sportske automobile\nMislim da je Dis u pravu kada predlaze promenu imena korporacije. Prvi razlog je da ime „folksvagen“ zvuci suvise nemacki a Nemci nisu omiljena nacija u svetu. To bi im takodje pomoglo da se bar malo udalje od imidza opterecenog dizel-gejtom! Drugi razlog je sto u okviru VW korporacije postoji marka VW, cije ime predstavlja tradiciju ali ni malo slavnu – jer potice od Hitlera! Ukratko, trebalo bi jasno razdvojiti korporaciju od marke. Receno u tekstu. Treci razlog su brojne marke u okviru korporacije: Audi, Skoda, SEAT, Lamborghini, Bentley, Bugatti, Porsche. Ni jedna od ovih maki nema nikakve veze sa… Pročitaj više »


Gradnja pruge a uskoro i autoputa\nPočetna Gradnja pruge a uskoro i autoputa\nRekonstrukcija pruge Šabac - Loznica - Brasina počela je danas, a potpredsednica vlade i ministarka građevinarstva Zorana Mihajlović najavila je da će radovi biti završeni do kraja avgusta i da će putnički vozovi ponovo ići od Šapca do Loznice. Mihajlović je rekla da će zahvaljujući rekonstrukciji od 1. septembra, nakon punih 13 godina, ponovo biti uspostavljen putnički železnički saobraćaj na toj relaciji. - Nadamo se direktnoj liniji Beograd - Loznica i da će putovanje trajati dva sata i 15 minuta, koju ćemo imati od jeseni - dodala je ministarka. Obnova pruge je ranije dogovorena sa predsednikom Srbije Aleksandrom Vučićem i sada je počela realizacija tog projekta. Radovima je obuhvaćeno 24 kilometra pruge između Šapca i Brasine i to na deonicama Petlovača - Lešnica i Loznica - Gornja Koviljača.\nMihajlović je kazala da se nije mnogo vodilo računa ni o putevima ni o pruzi i da ta pruga nije rekonstruisana od kada je napravljena pre 70 godina. Kako je rekla, od Šapca do Loznice će se putovati 45 minuta. Gradonačelnik Loznice Vidoje Petrović je rekao da su građani Loznice veoma srećni što počinje rekonstrukcija i da će moći ponovo vozom da putuju ka Šapcu i Beogradu.\nDirektor Infrastrukture železnice Srbije Miroljub Jevtić je dodao da će sve biti urađeno u roku i kvalitetu, kao i da će u okviru radova biti postavljeno osvetljenje u stanici Brasina (granični prelaz), da će biti uređena stanica u Loznici, kao id a će biti napravljeno novo stajalište u Majuru. Kako je rekao, zajedno sa materijalima koji će biti korišćeni vrednost projekta iznosi oko pola milijarde dinara. On kaže da je potrebno obezbediti još oko 210 miliona evra za završetak, kao i da postoji velika potreba za funkcionisanje te pruge. Takođe, biće uređeno i 25 putnih prelaza, što će povećati bezbednost u saobraćaju. Za privredu je važno da će se povećati nosivost pruge i teretni vozovi će ići brzinom od 60 km na sat. Ova pruga je veza Srbije sa Republikom Srpskom preko Zvornika i njome ide osam teretnih vozova dnevno, po četiri u oba pravca, tako da ide oko 5.000 tona robe dnevno.\nOvim su praktično započeti radovi na uklanjanju paralelnog koloseka, demontaži i varenju šinskih polja, njihova je vrednost 335 miliona dinara, a izvode ih ZGOP i Bauwesen. Potpredsednica Vlade Srbije govorila je i o autoputu Loznica Šabac. - Autoput u dužini od 55 kilometara, počeće da se gradi naredne godine i biće pušten u saobraćaj do kraja 2020, najavila je danas potpredsednica vlade i ministarka građevinarstva, saobraćaja i infrastrukture Zorana Mihajlović. Kada se završi kompletna projektno-tehnička dokumentacija za gradnju brze saobaćajnice (sa po dve trake) početkom građevinske sezone naredne godine počeće i radovi pa bi krajem 2020. trebalo konačno da imamo brzu saobraćajnicu Šabac - Loznica.\n- Ono što obećamo, to i završimo - rekla je Mihajlović i naglasila da je izgradnja saobraćajne infrastrukture važna za razvoj tog dela Srbije.\nNezaboravnik na Cersku bitku\nPolaganjem venaca, verskim obredom, istorijskim ...\nNa Preobraženje, na Ceru\n- Ministar za rad, zapošljavanje, boračka i socijalna ...\nVraćaju život selima\nDomovi kulture nekada su bili centar gotovo svakog sela u ...\nMeđunarodni dan mladih je obeležen i u Loznici. ...\nPrijem za zlatne košarkaše\nDvojica reporezentativaca Srbije, Lozničani Bogdan ...\nVozovi posle 13 godina\nPrema najavama iz Ministarstva saobraćaja, ovog meseca ...


Južne vesti protiv lista Politika\nŽalba u prilogu\n„Južne vesti” su uputile zahtev za objavljivanje ispravke informacije objavljene u „Politici” u tekstu pod naslovom „Kako zaraditi 45.000 dolara preštampavanjem starih tekstova”. U ovom tekstu je navedeno da je ovaj portal primio 61.800 dolara od Fonda za partnerstvo i transparentnost. Redakcija je primila ovu ispravku 11. januara 2016. godine i već sutradan je objavljena u štampanom izdanju našeg lista. Kolege iz Južnih vesti će se uveriti da je njihova ispravka objavljena 12. januara na sedmoj strani „Politike”, u rubrici „Društvo”. U prilogu je faksimil te stranice. Bilo je dakle samo potrebno da urednik „Južnih vesti” Predrag Blagojević prelista izdanje „Politike” 12.januara. Umesto toga, Blagojević se poziva na tekst koji je naša redakcija objavila tri dana kasnije „Na vaše uvrede mogu da odgovorim samo brojkama”, tačnije na antrfile objavljen uz tekst pod naslovom „Koliko novca su dobile Južne vesti”. U tom delu teksta objasnila sam da je u bazi podataka koje sam koristila navedeno da je ovaj portal dobio dva puta po 30.900 dolara i to 2011. i 2012. godine. Kao dokaze dostavljamo primerak štampanog izdanja „Politike” od 12. januara i „printskrin” jedne od stranica baze podataka američkog Fondacija centra čije smo podatke koristili prilikom pisanja tekstova.\nTekstom “Kako zaraditi 45.000 dolara preštampavanjem starih tekstova”, objavljenim 8. januara u štampanom i onlajn izdanju, dnevni list “Politika”\n1. prekršio je tačku 4. Odeljka I (Istinitost izveštavanja) Kodeksa novinara Srbije, po kojoj je novinardužan da, kada je to neophodno, konsultuje što više izvora i omogući im da iznesu svoj stav,\n2. prekršio je I tačku 3. Odeljka V (Novinarska pažnja), po kojoj je prećutkivanje činjenica koje mogubitno da utiču na stav javnosti o nekom događaju jednako njihovom namernom iskrivljivanju ili iznošenju laži.\nNalaže se listu “Politika” da odluku Komisije objavi u svom štampanom i onlajn izdanju u roku od pet dana od dana dostavljanja odluke.\nPortal «Južne vesti» podneo je žalbu Savetu za štampu, smatrajući da tekst sadrži podatke koje autor tumači na vrlo sporan način, bez ikakve dodatne provere, i to tako da «dovodi u vezu ‘američki novac’ sa uticajem na uređivačku politiku medija koji se u tekstu pominju». Takođe, suprotno načelu novinarske pažnje, autor je slepo verovao jednom izvoru, nije konsultovano najmanje dva nezavisna izvora, niti omogućio «drugoj strani» da iznese stav ili ukaže na činjenice koje smatra bitnim. U žalbi je navedeno da tekst sadrži i netačan podatak o iznosu novca koje su «Južne vesti» dobile od Fonda partnerstvo za transparentnost, zbog čega je «Politici» poslat demanti, koji nije objavljen. Autorka teksta je, kako se ističe, nekoliko dana kasnije samo interpretirala deo tog odgovora, menjajući suštinu i u istom broju dala svoj komentar na to, što je takođe nedozvoljeno i po Kodeksu i po Zakonu.\nU odgovoru na žalbu, autorka teksta je navela da je odgovor «Južnih vesti» objavljen narednog dana od kada je poslat (i priložila stranu iz štampanog izdanja lista). Kad je reč o podatku koji «Južne vesti» osporavaju – da su dobili dva puta po 30.900 dolara u 2011.i 2012. godini, dostavljen je «printskrin» jedne od strana baze podataka američkog Fondacija centra, odakle su informacije preuzete.\n«Južne vesti» su se naknadno izvinile zbog previda u vezi sa objavljenim demantijem, ostajući pri stavu da nije objavljen na odgovarajućem mestu i pod odgovarajućim naslovom, kao i da nije objavljen u onlajn izdanju.\nKomisija je zaključila, da je, bez obzira na manjkavosti, «Politika» ispoštovala pravo na odgovor. Međutim, većina članova Komisije smatrala je da to što je redakcija omogućila organizacijama koje su pomenute u tekstu da naknadno odgovore, ne oslobađa «Politiku» odgovornosti za to što je sama tema teksta, po oceni Komsiije obrađena na loš način, tačnije, suprotno etičkim principima profesije. Tekst je, smatra Komisija, tendenciozan i obiluje nepreciznim podacima, koji su ciljano birani ili prećutkivani. Uprkos izuzetnom značaju teme kojom se bavi, novinar se poziva na samo jedan izvor, ne proverava dodatno nijedan podatak, niti nevladinim organizacijama o kojima piše pruža mogućnost da, pre objavljivanja teksta, potvrde tačnost informacija ili ih prokomentarišu. Takođe, iz teksta su, zaključila je Komisija, izostavljene bitne informacije koje mogu presudno da utiču na stavove čitalaca – nema nikakvog objašnjenja o tome se donacije dobijaju na konkursima na osnovu detaljno razrađenih projekata, da je reč o potpuno zakonitoj aktivnosti, da donatori uglavnom vrlo precizno i detaljno proveravaju kako je novac utošen, konačno ni informacije da donacije često dobijaju i državni organi. Zbog svega toga, čitalac je mogao steći utisak da nevladin sektor dobija ogroman novac na netransparentan način i za problematične aktivnosti, iako to u tekstu nigde direktno nije rečeno. Zbog toga je Komisija za žalbe, sa devet glasova «za» i dva «protiv» odlučila da je «Politika» prekršila Kodeks novinara Srbije i naložila listu da ovu odluku objavi.


RTCG - Radio Televizija Crne Gore - Nacionalni javni servis :: Svijet :: Formiraće kontakt grupu za izbore u Venecueli\nEU 31. 01. 2019. 22:16 >> 21:44 2\nFormiraće kontakt grupu za izbore u Venecueli\nEvropska unija (EU) formiraće međunarodnu kontakt grupu kako bi pomogla u organizovanju novih predsjedničkih izbora u Venecueli, izjavila je večeras šefica evropske diplomatije Federika Mogerini.\n"Cilj međunarodne kontakt grupe je jasan. Želimo da omogućimo građanima Venecuele da se slobodno i na demokratski način izjasne putem novih izbora. Nije riječ o posredovanju", rekla je Mogerini poslije prvog dana neformalnog sastanka šefova diplomatija EU u Bukureštu i dodala da bi prvi sastanak te grupe mogao da bude održan naredne nedjelje u nekoj latinoameričkoj zemlji.\nZemlje koje su najavile da će biti u kontakt grupi su Francuska, Njemačka, Italija, Španija, Portugal, Švedska, Holandija i Velika Britanija.\nOd zemalja koje nijesu u EU u Kontakt grupi će biti Ekvador, Kostarika, Urugvaj i Bolivija, rekla je šefica evropske diplomatije.\n"Neke zemlje članice EU najavile su da će priznati lidera opozicije Huana Gvaida za privremenog predsjednika", rekla je Mogerini i dodala da odluka o priznavanju Gvaida predstavlja pravo (prerogativ) jedne države.\nEP je pozvao šeficu evropske diplomatije i "države članice da usvoje čvrst i jedinstven stav i priznaju Huana Gvaida kao jedinog legitimnog vršioca dužnosti predsjednika".\nVašington je priznao Gvaida istog dana, 23. januara, kada se on sam proglasio za privremenog predsjednika države na protestu u Karakasu.\nVenecuela Federika Mogerini


Vesti online / Sport / Fudbal / Baloteli prekidao trening "azura" svojim performansom\n21. 06. 2012. 16:44h | Vestionline\nBaloteli prekidao trening "azura" svojim performansom\nMario Baloteli nema mira ni na treninzima fudbalske reprezentacije Italije uoči nastupa u četvrtfinalu Evropskog prvenstva u fudbalu.\nSvi rade, a on leži - Mario Baloteli\nNapadač "azura" je uprkos savršenom miru i koncentraciji na radne obaveze kompletne selekcije Italije, uspevao da skrene pažnju na sebe "mladalačkim" performansom. I to toliko da je trening nacionalne selekcije nekoliko puta prekidan.\nTamnoputi špic italijanske reprezentacije je, jednostavno, primetio da mu je dosadno dok se rade vežbe istezanja, pa je posegao za korner zastavicom.\nOsim što se izležavao dok su njegovi saigrači radili punim tempom, Baloteli je smestio zastavicu u svoje međunožje, i tako počeo da zasmejava saigrače, koji su prekinuli sa radom nekoliko puta, sve dok njihov kolega nije rešio da zastavicu vrati gde joj je mesto...\nReprezentacija Italija će u četvrtfinalu prvenstva Evrope igrati protiv selekcije Engleske, a taj meč na programu je u nedelju od 20,45 časova na Olimpijskom stadionu u Kijevu.\nA, selektor fudbalske reprezentacije Engleske Roj Hodžson, tri dana uoči meča sa Italijom, odlučio je pojača vežbanje penala na treninzima.\n"Treninzi pred meč sa Italijanima se odvijaju u uobičajenom ritmu, s tim što smo pojačali vežbanje penala. Došli smo u fazu turnira kada penale moramo da shvatimo ozbiljno, jer nam se u prošlosti dešavalo da važne mečeve izgubimo sa bele tačke", rekao je Hodžson i dodao da se "sa penalima nikada ne zna".\n"Možete da vežbate izvođenje penala do besvesti, ali sve se svodi na trenutak koncentracije, samopouzdanja, sposobnosti da se isključite od dešavanja oko vas, od bučne publike i pritiska koji nosi vaš šut. Viđali smo da penale ne iskoriste igrači za koje smo mislili da su neprikosnoveni izvođači najstrožije kazne".\nManćini: Baloteli mora da igra od početka\nMenadžer Mančester Sitija Roberto Manćini izjavio je da bi selektor italijanske reprezentacije Ćezare Prandeli morao da vrati Marija Balotelija u startnu postavu.\nBaloteli je bio starter na prva dva meča, a u duelu sa Republikom Irskom meč je počeo na klupi, ali je u finišu dobio šansu i postigao gol.\n"Baloteli mora da igra, Italija je mnogo jači tim s njim. Pogledajte prošli meč, ušao je, prodrmao ekipu i postigao sjajan gol. Ne želim da se mešam u Prandelijev pošao, ali smatram da je Baloteli najbolji italijanski napadač, Kasano je odmah iza njega, dok je Antonio di Natale drugačijeg karaktera", rekao je Manćini.


U toku izgradnja stanova i kuća za hiljadu porodica\nU toku je izgradnja stanova i kuća za hiljadu porodica, saopćeno je nakon četvrte redovne sjednice Komisije za izbjeglice i raseljena lica Bosne i Hercegovine.\nKomisija je razmatrala dinamiku realizacije aktuelnih projekata koji se finansiraju iz udruženih i kreditnih sredstava, kao i projekata stambene izgradnje u okviru Regionalnog stambenog programa finansiranog donacijama.\nKonstatovano je da je implementacija svih projekata zadovoljavajuća uzimajući u obzir izazove implementacije u vrijeme pandemije, kao i probleme zbog poskupljenja građevinskog materijala i usluga.\nOstvaren je značajan napredak u pojedinim projektima iz kreditnih sredstava gdje je zbog ušteda u implementaciji premašen broj prvobitno planiranih stambenih jedinica.\nU okviru projekata CEB II, SAF i OPEC, do početka 2022. godine izgrađeno je 1.891 stambena jedinica, a do kraja ove godine planiran je završetak još 825.\nKroz Regionalni stambeni program do sada je završeno i useljeno više od dvije hiljade stambenih jedinica, a u toku je izgradnja stanova i kuća za još hiljadu porodica, saopćeno je iz Komisije za izbjeglice i raseljena lica Bosne i Hercegovine.


Brnabić ispratila odlazećeg ambasadora, nove investicije na pomolu? - Infobrif\nBrnabić ispratila odlazećeg ambasadora, nove investicije na pomolu?\nPremijerka je ambasadoru Belgije zahvalila na uspešnoj saradnji\nObjavljeno 9.08.2018. u 13:17\nAmbasador Belgije Leod Daes i premijerka Ana Brnabić\nBEOGRAD – Predsednica Vlade Ana Brnabić primila je danas u oproštajnu posetu ambasadora Belgije u Srbiji Lea Daesa i zahvalila mu na uspešnoj saradnji i ličnom doprinosu u unapređenju bilateralnih odnosa naše dve zemlje.\nAmbasador Daes je rekao da će Belgija nastaviti da podržava evrointegracije Srbije i pruža tehničku podršku u oblasti poglavlja 23 i 24 o vladavini prava, pravosuđu i borbu protiv organizovanog kriminala, saopštila je vladina Kancelarija za saradnju sa medijinma.\nPrema rečima premijerke, politički odnosi sa Belgijom su sve bolji, naročito nakon posete premijera Belgije Šarla Mišela Srbiji.\nKljuč za brže unapređenje odnosa dve zemlje je u ekonomiji, a sagovornici očekuju da će Belgija uskoro imati nove investicije u Srbiji, poput multinacionalne kompanije „Delez“ koja uspešno posluje u Srbiji duži niz godina.\nPeskov: Rano je reagovati na najave o sankcijama Amerike\nNBS: Odlučeno kolika će biti referentna kamatna stopa


RTS :: Muškarci na Zumu primetili da im treba botoks\nZdravlje Muškarci na Zumu primetili da im treba botoks\nčetvrtak, 04. mar 2021, 10:32 -> 15:01\nPotražnja za kozmetičkim tretmanima za muškarce, kao što su injekcije botoksa, povećala se dramatično otkako smo pod većim pritiskom da u video-pozivima svi izgledamo lepo.\nBritanski plastični hirurzi ukazuju na porast od 70 odsto u broju zahteva za video-konsultacije tokom 2020. godine, prenosi Gardijan.\nKako piše magazin Eskvajer, potreba da budemo „spremni za Zum“ povećala je potražnju raznih estetskih procedura.\nSituaciju dodatno pogoršava činjenica da se čak 11 odsto muškaraca oseća kao da izgleda pet godina starije zbog stresa izazvanog zaključavanjem, navodi se u izveštaju jedne londonske klinike.\n„Budući da ljudi često prisustvuju video-pozivima, videli su lice detaljno na velikim ekranima laptopova i uočili neke probleme kojima je potrebna korekcija. Na primer, bore, tamni i duboki podočnjaci i opuštena koža lica“, objašnjava dr Salinda Džonson, medicinska direktorka Londonske kozmetičke klinike, i odaje da je to uzrok povećane potražnje botoksa i dermalnih filera.\nVelika Britanija je najbrže rastuće tržište dermalnih filera na svetu. Procenjuje se da je vrednost te industrije oko milijardu funti godišnje.\nIzveštaj Britanske asocijacije estetskih plastičnih hirurga za 2019. godinu otkrio je da muškarci sada žele da izgledaju „doterano“, a ne „zategnuto“.\nDoktorka Džonson navodi da su među muškarcima najpopularnije procedure koje uključuju botoks protiv bora, zatim dermalne filere za definisanje linije vilice, kao i povećanje brade i postupak nazvan facetite koji smanjuje podbradak.\nSve je veći pritisak u korporativnom svetu da i muškarci izgledaju mlađe. U SAD postoji sve veća potražnja u Silicijumskoj dolini da se izgleda kao da još niste stigli do 40. godine.\n„Gugl“ se 2019. godine nagodio u sudskom procesu u kojem je navodno bilo optužbi za starosnu diskriminaciju tokom procesa zapošljavanja.\nAnonimni radnik u tehnološkoj industriji koji se redovno podvrgava kozmetičkim tretmanima rekao je prošle godine za Vašington post: „Ako ljudi na radnom mestu znaju da ste stariji od svih ostalih, to vam može naštetiti u pogledu pozicija koje dobijate“.\nPlastični hirurg citiran u članku istakao je da je u Silicijumskoj dolini uvreženo mišljenje da vas je vreme pregazilo ako imate više od 35 godina.\nPrema navodima Američkog društva plastičnih hirurga, tokom poslednjih 20 godina, broj muškaraca koji se odlučuju za procedure koje uključuju injekcije povećan je za 99 odsto.\nPrema rečima dr Džonson, ljudi su u karantinu otkrili da se mogu oporaviti iza zatvorenih vrata, što dodatno doprinosi želji za poboljšanjem izgleda. „Zahtevaju se invazivnije procedure jer ljudi mogu da ostanu kod kuće i sakriju otok i modrice“, zaključila je Džonsonova.\n(četvrtak, 04. mar 2021, 17:38) - Sara [neregistrovani]\n(četvrtak, 04. mar 2021, 14:29) - Dragan [neregistrovani]\n(četvrtak, 04. mar 2021, 12:11) - anonymous [neregistrovani]\n(četvrtak, 04. mar 2021, 11:33) - anonymous [neregistrovani]\nStudentu otkazalo srce, godinama pio po dva litra energetskih napitaka svakog dana\nSa operacionog stola u KBC „Dragiša Mišović“ pravac kući i to bez bola u kičmi\nImate bubuljice zbog maske, čista maska i čisto lice su jedino rešenje vašeg problema


Predsjednik Skupštine održao sastanak sa Odborom za evropske poslove Poslaničkog doma Parlamenta Republike Češke\nTuesday, 12 November 2019 13:00\nPredsjednik Skupštine Crne Gore Ivan Brajović sastao se danas sa delegacijom Odbora za evropske poslove Poslaničkog doma Parlamenta Republike Češke.\nPredsjednik Brajović je ocijenio da između Crne Gore i Republike Češke vladaju tradicionalno dobri odnosi i otvorena saradnja, ujedno naglašavajući važnost daljeg snaženja parlamentarne saradnje.\nTokom razgovora, predsjednik Skupštine je istakao da Crna Gora izuzetno cijeni podršku država Višegradske grupe, sa kojima naša država dijeli dobre političke i ekonomske odnose, kao i saradnju u okviru NATO. Takođe, naveo je predsjednik Brajović, Crna Gora svojim postignućima nastoji da pruži snažne argumente za podršku tih zemalja našem evropskom putu.\nPotpredsjednik Odbora za evropske poslove Premisl Mališ, naglasio je da će Republika Češka, kao i Višegradska grupa nastaviti snažno da podržavaju proces proširenja i priključenje Crne Gore Evropskoj uniji, imajući u vidu značajan doprinos koji Crna Gora daje stabilnosti regiona.\nUz zahvalnost na kontinuiranoj podršci Češke u dostizanju strateških ciljeva Crne Gore, predsjednik Skupštine je istakao da politika proširenja, poštujući princip regate, treba da ostane visoko na listi prioriteta Evropske unije i u novom sastavu njenih institucija. Sagovornici su razmijenili mišljenja i o aktuelnim političkim pitanjima na međunarodnom planu.\nU sastavu delegacije Poslaničkog doma Parlamenta Republike Češke bili su i potpredsjednik Odbora za evropske poslove František Kopriva i potpredsjednik Odbora za evropske poslove Jirži Valenta.\nSastanku je prisustvovao predsjednik Odbora za evropske integracije Skupštine Crne Gore Slaven Radunović.\nKadrovi-Predsjednik Skupštine sa delegacijom Parlamenta Češke


BEOGRAD - Košarkaši Crvene zvezde pobedili su u Beogradu Zagreb sa 87:74 (25:23, 25:20, 14:16, 23:15), u utakmici ranije odloženog 19. kola Jadranske lige. Kompletan tekst\nDUBAI - Najbolje rangirana teniserka iz Srbije na svetskoj WTA listi Jelena Janković poražena je danas u polufinalu turnira u Dubaiju od Agnješke Radvanskeiz Poljske sa 2:1 u setovima (2:6, 6:2, 0:6). Kompletan tekst\nBEOGRAD - Vršilac dužnosti selektora reprezentacije Srbije Radovan Ćurčić objavio je danas spisak igrača na koje računa za prijateljske mečeve na Kipru, 28. i 29. februara, protiv Jermenije i Kipra. Kompletan tekst\nBEOGRAD - Predsednik fudbalskog kluba Crvena zvezda Vladan Lukić izjavio je da još nije doneo odluku da li će se ponovo kandidovati na tu funkciju. Kompletan tekst\nBEOGRAD - Trener vaterpolista Partizana Uroš Stevanović izjavio je da očekuje da njegov tim zabeleži pobedu u odlučujućem meču protiv Segeda ukoliko bude skoncentrisan i okrenut sebi. Kompletan tekst\nNOVI SAD - Finalni turnir Kupa Srbije u odbojci igraće se sutra i prekosutra u Novom Sadu, u maloj dvorani Sportskog i poslovnog centra "Vojvodina" (Spens). Kompletan tekst\nNJUJORK - U nastavku prvenstva američke profesionalne kosarkaške lige (NBA) Atlanta je jutros na svom terenu savladala Orlando sa 83:78


Tag / Irački Kurdi / Vesti online\nErdogan preti Kurdima: Ventil je kod nas, gotovo je kad ga zatvorimo\nPredsednik Turske Redžep Tajip Erdogan izjavio je danas da će Ankara zatvoriti granicu prema severnom delu Iraka zbog referenduma o nezavisnosti iračkih Kurda.\nKurdske naoružane formacije - pešmerge - spremne su da odbiju svaki napad na Irački Kurdistan, gde se održava referendum o nezavisnosti, rekao je u intervjuu za Sputnjik general Sirvan Barzini.\nTurci prete, irački Kurdi glasaju: Platićemo bilo koju cenu zbog slobode\n"Spremni da platimo bilo koju cenu radi slobode"\nPredsednik Regionalne vlade Kurdistana Masud Barzani izjavio je danas da su irački Kurdi spremni da "plate bilo koju cenu radi slobode", prenosi Rojters.\nTurska upozorava Kurde: Izazvaćete građanski rat!\nTurska preti: Nezavisnost Kurda u Iraku - užasna greška\nTurska je danas nameru iračkih Kurda da održe referendum o nezavisnosti nazvala "užasnom greškom", ističući da je teritorijalni integritet Iraka i političko jedinistvo osnovni princip za...


Sutra izbori za predsednika – RADIO TELEVIZIJA BOR\nBOR – Glasači u Srbiji moći će sutra, na predsedničkim izborima da glasaju na jednom od 8.253 biračka mesta, koliko je odredila izborna komisija. Od tog broja 8.224 biračka mesta su u gradovima i opštinama, a 29 unutar Zavoda za izvršenje sankcija.\nPravo da izađe na glasanje u Boru ove godine imaće 43.837 glasača koji će moći da glasaju na jednom od 47 biračkih mesta, koliko je bilo i na prethodnim izborima. Jedina promena je u lokaciji jednog biračkog mesta. Građani koji su do prošle godine glasali u prostorijama mesne zajednice „Mladost“ sada će na biralište ići u osnovnu školu „Treći oktobar“ na ulaz sa donje strane, zbog privatizacije objekta u kome je bila mesna zajednica.\nSutra izbori za predsednika, 1. april 2017. (RTV Bor)\nTags: biracka mesta, biracki spisak, kandidati za predsednika, predsednicki izbori 2017, rik\nPrevious Izborni dan na programu RTV Bor\nNext Srbija bira predsednika


FoNet portal :: Pretraga / tagId=31457\nTag: saobraćaj, Pogodaka: 100\nSaobraćajna policija zaustavila je trojicu vozača koji su vozili pod dejstvom droge i alkohola, zadržani su u policiji i protiv njih će biti podnete krivične prijave, saopštilo je danas Ministarstvo unutrašnjih poslova.\nSumnja na ubistvo pešaka\nPolicija je uhapsila dvadesettrogodišnjeg S. M. zbog sumnje da je putničkim vozilom udario šezdesetsedmogodišnjeg pešaka, koji je od zadobijenih povreda preminuo na licu mesta, saopštilo je večeras Ministarstvo unutrašnjih poslova.\nČetiri vozača pod narkoticima\nSaobraćajna policija u Beogradu zaustavila je danas četvoricu vozača koji su upravljali automobilima pod dejstvom psihoaktivnih supstanci, saopštilo je danas Ministarstvo unutrašnjih poslova.\nNastradale tri osobe\nU teškoj saobraćajnoj nesreći u naselju Cerovac kod Šapca, na putu Šabac-Valjevo, poginule su dve osobe na licu mesta, dok je trogodišnje dete preminulo u bolnici od posledica teških povreda, javio je portal Nova.rs.\nMnogo saobraćajnih prekršaja\nSaobraćajna policije je tokom dva dana akcije pojačane kontrole saobraćaja zabeležila 8.657 prekršaja, saopštilo je danas Ministarstvo unutrašnjih poslova.\nOtvoren novi terminal\nNovoizgrađeni deo postojećeg terminala na Aerodromu "Nikola Tesla" u Beogradu danas je pušten u rad, čime su povećani kapacitet aerodroma, komfor i efikasnost protoka putnika.


Sportske.net - Deki objasnio zašto Zvezda igra ovako dobro! Sve funkcioniše ''kao sat''!\nNema kalkulisanja, Zvezda sada svim snagama nastavlja borbu za odbranu titule.\nTrener fudbalskog kluba Crvena zvezda Dejan Stanković rekao je danas da će njegov tim sledeći meč protiv Proletera igrati u najjačem sastavu.\n"Nema razloga za kombinovani sastav i odmaranje igrača. Mi smo ekipa koja se spremala za tri utakmice u nedelji, tako da će protiv Proletera na teren izaći najjači tim. Što se tiče povređenih igrača, Gobeljić i Ivanić su pokazali da su spremni i u Milanu, jedina dilema je Falko, koji je u Subotici osetio malu kontrakturu na loži, ostali igrači su spremni", rekao je Stanković, preneo je sajt kluba.\nFudbaleri Crvene zvezde će u nedelju dočekati ekipu Proletera, u meču 24. kola Super lige Srbije.\n"Spremamo utakmicu za utakmicu, sigurno je da su naša filozofija i ciljevi poznati. Sutrašnja utakmica je najvažnija u ovom momentu i sem tri boda ništa drugo ne uzimamo u razmišljanje", istakao je Stanković.\nCrvena zvezda je u četvrtak eliminisana u šesnaestini finala Lige Evropa, pruživši sjajan otpor favorizovanom Milanu, uz primetno dobru fizičku spremu igrača.\n"Teren je najbolje merilo, da bismo mogli da igramo fudbal kao u Milanu, moji igrači moraju da budu spremni. Upravo to je zasluga mog stručnog štaba, momaka koji se bave fizičkom spremom, na čelu sa Federikom Panonćinijem. Ne bismo mogli da namestimo igru onako kako želimo da oni nisu spremni da odgovore na postavljene zadatke", dodao je Stanković.\nStanković je ocenio i da je bitan faktor volja, ali da ukoliko fizička sprema nije na dobrom niovu nemoguće je ostalo sprovesti u delo.\nTrener Crvene zvezde osvrnuo se i na fudbalera Aleksandra Kataija i njegovo moguće emotivno pražnjenje nakon prošlog meča.\n"Videćemo da li će Katai moći da počne meč. Što se tiče emotivnog pražnjenja na to moramo da se navikavamo, mi smo profesionalci, fudbal se igra i dalje. U ovom trenutku su ciljevi prvenstvo i kup, emocije mogu da budu prisutne, prvi i drugi dan, posle toga se resetujemo i idemo dalje", rekao je 42-godišnji trener.\nStanković je dodao i da mu je krvio što njegova ekipa nije uspela da prođe Milan, uz konstataciju da je ovo bila izvanredna prilika za to.\n"Krivo mi je što nismo uspeli da izbacimo Milan, jer mislim da smo to mogli i da smo imali izvanrednu priliku da to uradimo. Sa druge strane treba biti realan, ne treba gubiti glavu jer znaš protiv koga si igrao. Našom igračkom voljom i željom, spremanjem utakmice smo imali šansu da napravimo jedno ogromno iznenađenje i ispišemo istoriju, pokazali smo da možemo", rekao je on.\nTrener crveno-belih rekao je da je ekipa podigla lestvicu i da on lično želi da izvuče pouke iz dvomeča sa Milanom.\n"Iz ovakvih utakmica izvlačim pouke, da bi u sledećem izazovu koji bude bio ispred nas, a ja se nadam već na leto napravili još nešto bolje nego u prethodnoj sezoni. Ne bih se zadovoljavao učinjenim, podigli smo lestvicu i želim da izvučem pouke, kao što sam iz svake utakmice u Crvenoj zvezdi koja nije bila završena dobro izvlačio pouke i bio bolji na svakoj sledećoj", istakao je Stanković.\nStanković je govorio i o napadačkoj igri crveno-belih, za koju je istakao da se na tome radi godinu dana, od kada je on u klubu.\nOn je ocenio da organizacija u stručnom štabu funkcioniše bez greške, uz zahvalnost istom na profesionalnom odnosu prema ekipi.\n"Hteo bih da se zahvalim doktoru Miodragu Mladenoviću i njegovim saradnicima, koji u rekordnom roku vraćaju igrače u potpuni trenažni proces. Kontrolišemo svaki dan monitoring svih njih. Preko mog stručnog štaba za fizičku spremu, kao i za tehničku spremu, svi funkcionišemo kao sat i sve se zna, kako i šta se radi. Još jednom veliko hvala mom stručnom štaba na profesionalnom odnosu prema ekipi", rekao je on.\nŠef stručnog štaba Zvezde, rekao je da je dobio veliki broj čestitki, a Stanković se zahvalio i navijačima na velikoj podršci, uz ocenu da je njegovoj ekipi mnogo nedostajalo njihovo prisustvo na tribinama.\nMeč Crvene zvezde i Proletera biće odigran sutra od 17.00.


Krstić: Ekonomiju koncentrisati oko nekoliko jakih izvoznika – Nadlanu.com\nObjavljeno 6. jan 2014. / 20:42:20\nKrstić je izrazio zadovoljstvo što iz prethodne godine u novu nisu prenete nove obaveze, jer nije bilo drugog rebalansa budžeta, a za održivost putanje javnog duga, kao dela BDP-a, smatra, moguća su dva načina.\n“Prvi je da se zadužujemo po jeftinijim kamatnim stopama nego do sada, mislim prevashodno na dobre bilateralne odnose koje možemo da iskoristimo bilo sa UAE, Rusijom. Bilo bi dobro da deo skupih kredita refinansiramo ili u potpunosti otplatimo”, objasnio je Krstić.\nU te velike sisteme, Krstić je ubrojao “Fijat” i “Er Srbiju”, oko kojih će moći da se razvija puno privredne aktivnosti sa nekim manjim firmama koje su kooperanti, ocenjujući da će samo tako Srbija uspeti da unapredi situaciju i poveća zaposlenost.\nPrema podacima Republičkog zavoda za statistiku, Srbija je u 2013. prvi put ostvarila suficit u spoljno-trgovinskoj razmeni sa Italijom i SAD. Među 15 najvećih izvoznika, dve trećine su oni koji su dobili direktnu državnu podršku.\nIzvor: Kurir/ foto: Beta/Nenad Petrović


Beta 8. juna 2022. 12:15\nMedjusektorska grupa za slobodu izražavanja i medija Nacionalnog konventa o Evropskoj uniji (NKEU) zatražila je danas odlaganje javnog konkursa za dodelu nacionalnih televizijskih i radijskih frekvencija, koji je 15. aprila raspisalo Regulatorno telo za elektronske medije (REM), dok ne budu usvojene izmene Zakona o elektronskim medijima, i ne bude izabran novi sastav REM-a.\nKako se navodi u saopštenju te grupe, koje je prosledila nevladina organizacija (NVO) Gradjanske inicijative, Strategijom razvoja sistema javnog informisanja u Srbiji predvidjeno je da se do juna ove godine Zakon o elektronskim medijima izmeni u pogledu izbora članova REM-a i da se zatim izabere budući saziv po novom konkursu.\n„Smatramo da je neophodno da konkurs za dodelu frekvencija bude raspisan od strane tog novog saziva, a na osnovu prethodno sprovedene analize medijskog tržišta, što je takodje obaveza Regulatora po Zakonu o elektronskim medijima. Ovo predstavlja neophodan preduslov kako bi se osiguralo da se nacionalne frekvencije dodele u fer i transparentnom postupku“, stoji u saopštenju.\nZabrinutost zbog načina na koji se postupak trenutno sprovodi, istakli su iz te grupe, izrazile su i organizacije Media Freedom Rapid Response (MFRR) i Nezavisno udruženje novinara Srbije (NUNS), koje su takodje istakle i „politizovanost rada trenutnog sastava Regulatornog tela“.\n„U prilog ovome ide i izostanak reakcije REM-a na uznemiravajuće scene nasilja u rijaliti programima koji se emituju na televizijama Hepi i Pink, koje će izvesno konkurisati za obnovu nacionalne frekvencije, a na šta je stručna javnost takodje nedavno ukazivala“, istakli su u saopštenju.\nOcenili su da to „još jednom pokazuje da REM ne postupa u okviru svojih ovlašćenja i ne sankcioniše najgrublja kršenja propisa od strane privatnih televizija bliskih vlasti“ i naglasili da Medjusektorska radna grupa NKEU na to godinama ukazuje u svojim izveštajima.\nNaglasili su da zbog toga apeluju da se sprovodjenje konkursa obustavi pre njegovog isteka 20. juna, kako bi se dodela frekvencija sprovela u nepristrasnom postupku „koji bi osigurao da se rad postojećih elektronskih medija objektivno preispita, a nove dozvole dodele medijima koji dokažu da će svoj posao obavljati profesionalno i savesno, u skladu sa interesom celokupne javnosti“.\nOpština Osečina ostala bez struje nakon što je grom udario u…\nMinistarstvo odbrane uputilo poziv za dobrovoljno služenje…


Prva ženska šetnja svemirom | Novosti.RS\n18. 10. 2019. u 22:03\nAstronautkinje koje su posada Međunarodne svemirske stanice izašle su u otvoreni svemir kako bi popravile deo na solarnom energetskom sistemu stanice, preneo je AP.\nAmerička agencija navodi da je to prvi put da za 50 godina, od kako ljudi šetaju svemirom, dve žene to čine bez muške pratnje.\nPROČITAJTE JOŠ - NASA organizuje prvu šetnju svemirom za žene\nAP navodi da je, Kejti Saliven, prva žena koja je šetala svemirom pre 35 godina, izrazila zadovoljstvo zbog poduhvata koleginica iz NASA.\nAsošijejted pres dodaje i da je NASA još prošle godine htela da organizuje prvu žensku šetnju svemirom, ali je odustala, jer nije imala dovoljno odela odgovarajuće veličine za taj poduhvat.\n20:21 ZOVITE DOKTORA DAVIM SE: Kasiljas opisao noćnu moru kroz koju je prolazio kada je dobio infarkt\n38 DEVOJKE ZATEČENE "NA DELU": Biznis vodila "madam Stela" - novi detalji hapšenja osumnjičenih za trgovinu ljudima\n35 NOVE MERE NA STOLU KRIZNOG ŠTABA: Zbog praznika razmatraju dve opcije, a evo kako bi odluke mogle da utiču na naše ljude iz inostranstva


Akcija "Back to school" u Šoping molu "Delta City" - Dan u Beogradu\nNaslovna » Porodica » Deca » Akcija „Back to school“ u Šoping molu „Delta City“\nAh Neša 19. avgust 2011. Deca Postavite komentar\nVelika akcija „Back to school“ počeće u ponedeljak, 22. avgusta u Šoping molu „Delta City“ i trajaće do nedelje, 4. septembra. Svakog dana od 17.00 do 19.00, vikendom i od 11.00 do 13.00, najmlađi posetioci imaće priliku da uživaju u školskim časovima, osmišljenim kao edukativne radionice.\nSva deca moći će da se prisete svojih školskih obaveza kao i da osveže znanje iz srpskog jezika i matematike i veštine iz likovnog\ni fizičkog vaspitanja. Kroz zabavu i igru, učesnici radionica uživaće u igrama kao što su „Sastavi reč“, „Na slovo, na slovo“, „Osmice“, „Veseli digitron“, „Crtamo životinje“, „Ko gde pripada“ i mnoge druge. Pored učenja, mališani će u kreativnom delu radionica, od raznih materijala, praviti nalepnice i uvijače za sveske i knjige, a svakog dana, crtaće na zadatu temu.\nZa vreme „velikog odmora“, koji će u ovim radionicama izgledati kao prava žurka, nastupiće animatori, plesači a biće organizovane i muzičke igre. Učesnici edukativnih radionica, imaće priliku da osvoje vredne nagrade kao poklon od Delta Cityja za buduće školske dane.\nU okviru akcije “Back to school” biće organizovana i razmena i kupovina starih knjiga pa će učenici, po nižim cenama, moći sebi da obezbede udžbenike za narednu školsku godinu. Posetioci šoping mola, koji to žele, mogu odvojiti knjige i školski pribor, koji će biti donirani specijalizovanim školama „Sava Jovanović Sirogojno“ i „Anton Skela“. (DuB)\nTagovideca delta city radionice\nPrethodni „Čuvar zoološkog vrta“ od 25. avgusta\nSledeći Mažoretkinje u Knez Mihailovoj


Stanovnicima na poklon 540.000 konzumnih jaja | Palelive.com\nPočetna Regija Milići Stanovnicima na poklon 540.000 konzumnih jaja\nStanovnicima na poklon 540.000 konzumnih jaja\nMILIĆI – Oko 540.000 konzumnih jaja proizvedenih u “Boksitovoj” farmi koka nosilja, u vrijednosti od oko 70.000 KM, narednih dana biće besplatno podijeljeno stanovnicima ove opštine, odlučio je predsjednik kompanije “Boksit” Rajko Dukić.\nOsim radnika kompanije, te radnika partnerskih firmi “Drina osiguranje” i “Mileks”, koji će dobiti po paket konzumnih jaja, po četiri školjke jaja dobiće i svi penzioneri u opštini Milići i demobilisani borci.\nZnatne količine jaja biće ustupljene i Centru za socijalni rad u Milićima, te Crvenom krstu Republike Srpske, saopštila je danas služba za odnose s javnošću ove kompanije.\nPredsjednik opštinskog Udruženja penzionera u Milićima Radomir Golić izjavio je Srni da je podjela jaja penzionerima počela danas u Klubu penzionera, te da će poklon “Boksita” dobiti 1.370 članova Udruženja.\n“Boksitova” farma koka nosilja je jedan od najvećih regionalnih proizvođača konzumnih jaja sa kapacitetom proizvodnje od 80 miliona jaja na godišnjem nivou.\nPrethodni članakOpština Pale izdala saopštenje povodom najave preseljenja CJB Istočno Sarajevo\nNaredni članakNožem ubio rođaka


Građevinski materijal, Bela Palanka :: Daibau.rs\nGRAĐEVINSKI MATERIJAL, BELA PALANKA\nTražim dobrog prodavnicu za građevinski materijal: Sakupili i proverili smo prodavnice za građevinski materijal, koji rade u mestu Bela Palanka i okolini. Pošaljite potražnju i zainteresovani prodavnice za građevinski materijal će vas kontaktirati za pregled, predračun i ponude.\tUgodan prodavnica za građevinski materijal više\n11 NAJBOLJI REZULTATI ZA PRODAVNICE ZA GRAđEVINSKI MATERIJAL\nPRIVREDNO DRUŠTVO ZA PROMET GRAĐEVINSKOG MATERIJALA POL PLAST DOO BELA PALANKA, Bela palanka\nPreko 9 godina smo napravili dosta referentnih projekata za građevinski materijal. Naša ekipa je sposobna da preuzme manje i srednje radove. Naša osnovna delatnost su već od osnivanja građevinski...\nNEGICA PAVLOVIĆ PR TRGOVINA NA VELIKO DRVETOM I GRAĐEVINSKIM MATERIJALOM BELA PALANKA, Bela palanka\nZadovoljne stranke sa nama sarađuju za građevinski materijal preko 2 godina. Naše preduzeće može da realizuje manje i srednje objekte. Naša glavna delatnost su već od osnivanja preduzeća građ...\nPREDUZEĆE INTERSISTEM DOO PIROT, Pirot\nMi smo kvalitetni prodavnice za građevinski materijal, radimo celih 19 godina. Naša stručna ekipa je sposobna da preuzme projekte manje i srednje veličine. Naša glavna delatnost su građevinski m...\nBAOUMASTER INŽENJERING DOO, Sukovo\nMi smo dobri prodavnice za građevinski materijal, gradimo i renoviramo celih 6 godina. Naša stručna ekipa može da uradi manje i srednje objekte. Naša glavna delatnost su već od osnivanja preduze...


Lekić podnio žalbu Ustavnom sudu Crne Gore\nIzborni štab Miodraga Lekića podnio je danas žalbu Ustavnom sudu Crne Gore na odluku Državne izborne komisije (DIK) da odbije njihove prigovore na regularnost predsjedničkih izbora. Ustavni sud ima rok da u narednih 48 sati odluči o žalbi Lekićevog Izbornog štaba.\nUstavni sud Crne Gore je posljednja pravna instanca kojoj Lekić može da se žali na regularnost predsjedničkih izbora.\nDIK je u ponedjeljak, većinom glasova, odbio sve prigovore Izbornog štaba Lekića, kojima je traženo da se ponište izbori za predsjednika Crne Gore na svim biračkim mjestima, gde je bilo glasanja putem pisma.\nDIK je ranije saopštio da je, prema preliminarnim rezultatima, predsjednički kandidat DPS-a Filip Vujanović pobijedio na izborima, jer je za njega glasalo 161.940 birača ili 51,21 odsto, a za Lekića 154.290 ili 48,79 odsto.\nLekić je ranije kazao da neće priznati pobjedu Vujanovića na predsjedničkim izborima u Crnoj Gori.\nGrađanski protest povodom dešavanja u vezi sa predsjedničkim izborima u Crnoj Gori biće organizovan u subotu, 20. aprila u Podgorici, dogovoreno je na sastanku opozicije, na kojem su učestvovali predstavnici Demokratskog fronta, Socijalističke narodne partije i Pozitivne Crne Gore.\nCrnogorski premijer i lider DPS-a Milo Đukanović kazao je ranije da se ne plaši najavljenih protesta opozicije zbog rezultata predsjedničkih izbora, dodajući da u institucijama sistema treba otkloniti sumnje u regularnost glasanja.\nUprava policije Crne Gore formirala je operativni štab za praćenje\nbezbjednosne situacije, nakon što su iz Demokratskog fronta najavljeni protesti, zbog rezultata predsjedničkih izbora.


ABA liga: Crvena zvezda sutra gostuje u Laktaśima – REPORTER\nABA liga: Crvena zvezda sutra gostuje u Laktaśima\n26/12/2020 Reporter ABA liga, Košarka, Vesti 0\nKošarkaši Crvene zvezde sutra u 12. kolu ABA lige igraju u gostima u Laktašima protiv Igokee, a na klupi će drugi put sedeti povratnik trener Dejan Radonjić. Crveno-beli posle 10 utakmica imaju skor 9-1 i trenutno su drugi, a Igokea 8-2 i trenutno je četvrta na tabeli.\nOvo će biti 19. duel dva kluba u regionalnom takmičenju, a deseti koji će dve ekipe igrati na parketu hale u Republici Srpkoj, a trener Dejan Radonjić je posebno istakao kvalitet suparnika.\n„Očekuje nas zahtevna utakmica protiv odličnog rivala Igokee, koji je svojim dosadašnjim igrama pokazao da može svakoga da pobedi u ABA ligi i da se nada visokom plasmanu u regionalnom takmičenju. Njihov skor i pozicija na tabeli nisu slučajnost, što govore i nastupi u FIBA Ligi Šampiona. Potrebno je da iskontrolišemo njihove najbolje igrače, i da dobrom koncentracijom i odgovornom igrom gradimo put do pobede“, rekao je Radonjić za klupski sajt.\nKapiten Branko Lazić istakao je da očekuje tešku utakmiicu.\n„Imaju odličan tim i nekoliko izvanrednih individualaca koji mogu da naprave mnogo problema svakoj ekipi. Maksimalno ih uvažavamo, ali želimo da dođemo do bodova, i moraćemo da odigramo izuzetno borbeno i angažovano“ rekao je Lazić.\nUtakmica između Igokee i Crvene zvezde igra se sutra od 17 sati.\nMaurisio Poketino dovodi Mesija u PSŽ?!


I to je moguće: U Feneru će igrati dvojica Nikola Kalinića - Sportska centrala\nI to je moguće: U Feneru će igrati dvojica Nikola Kalinića\n20 maj 2020. 14:20\nDres istanbulskog velikana, ekipe Fenerbahčea, nosiće dvojica sportista sa istim imenom i prezimenom, jedan u košarkaškom, a jedan u fudbalskom timu.\nSrpski košarkaški reprezentativac Nikola Kalinić odavno je deo Fenerbahčea u koji je stigao iz beogradske Crvene zvezde. Sa timom iz Istanbula uspeo je da dođe i do titule šampiona Evrope 2017. godine, a ostaće u crno-žutom dresu i naredne sezone, kako sada stoje stvari.\nPostoji šansa da mu se od ovog leta u Istanbulu pridruži hrvatski fudbaler Nikola Kalinić, koji bi trebalo da dođe na jednogodišnju pozajmicu u fudbalsku sekciju ovog turskog kluba, pa će navijači Fenera imati dvojicu ljubimaca sa istim imenom i prezimenom.\nFudbaler Nikola Kalinić je igrač Atletika iz Madrida, ali tamo ne računaju na njega za naredno prvenstvo La Lige. Prošlu sezonu proveo je u Romi na pozajmici, a u klubu iz Rima ne planiraju da otkupe njegov ugovor. To žele da iskoriste u Fenerbahčeu i na jednogodišnju pozajmicu dovedu ovog napadača u svoje redove.


učenje Archives - According to Kristina\nUčenje/rad uz muziku – da ili ne?\nPosted on 16/03/2017 23/07/2017 by Kristina Vukovic\nNakon priličnog broja godina koje sam provela učeći, ne mogu a da se ne oduševim kada naiđem na neku tehniku ili bar “caku” koja će mi omogućiti bolju koncentraciju koje, iskrena da budem, baš i nemam mnogo. Pre nekoliko godina sam se pitala da li bi mi muzika pomogla u učenju. Evo kakve sam zaključke […]\nPosted on 13/01/2017 14/08/2017 by Kristina Vukovic\nMilion ljudi – milion ćudi načina učenja. Dok sam bila mlađa, tokom osnovne i srednje škole, nisam imala toliko problema sa koncentracijom koliko sada. U poslednjih nekoliko meseci je moja nemogućnost fokusiranja toliko uzela maha, da sam primetila neki šablon u svom ponašanju, kada je u pitanju učenje. Nakon malenog istraživanja imala sam “šta i da […]\nPosted on 21/03/2016 14/08/2017 by Kristina Vukovic


CRNA GORA: Ostaje aktivno posvećena prioritetima i pravcima delovanja NATO! • HAPPYTV.RS\nCrna Gora ostaje aktivno posvećena prioritetima i pravcima delovanja NATO, uključujući i politiku otvorenih vrata i podršku integraciji Severne Makedonije, kao i prisustvo u misijama Alijanse, kazao je danas predsednik Crne Gore Milo Đukanović u razgovoru u Podgorici sa komandantom NATO savezničke komande za transformaciju Andreom Lanatom.\nĐukanović je rekao da je zadovoljan povodom posete komandanta u trenutku kada Crna Gora sa ponosom obeležava dvogodišnjicu članstva u Alijansi.\n- Crna Gora je u tom periodu, kao i tokom procesa pristupanja, prepoznala brojne šanse koje joj članstvo u tom klubu nudi, razumevajući odgovornost članstva i prihvatajući da je to jedina pouzdana perspektiva stabilnosti Jugoistočne Evrope - kazao je Đukanović.\nOn je dodao: „U Crnoj Gori imate pouzdanog partnera i odgovornu članicu koja promoviše evropski i evroatlantski sistem vrednosti na ovom delu kontitenta”.\nIzrazio je zadovoljstvo završetkom procesa integracije Crne Gore u NATO i zahvalio na podršci Savezničke komande u realizaciji aktivnosti za pristupanje i integraciju nacionalnog sistema u NATO tokom protekle dve godine.


Nataša Kandić: Nema političara da kaže istinu - Dnevni list Danas\nPočetna » Novo » Politika » Nataša Kandić: Nema političara da kaže istinu\nIma li razloga za strah premijera Vučića od desničarskih organizacija zato što 24. marta „imamo izricanje presude Radovanu Karadžiću, godišnjicu bombardovanja…“\n0Piše: DanasOnline 23. marta 2016. 20.23\nOpšte je poznato da sadašnja vlast, vlast Borisa Tadića, sve bivše vlasti u Srbiji, značajnim delom i javnost Srbije, kao i sve desničarske organizacije, dele mišljenje da Radovan Karadžić nije odgovoran za izvršenje genocida u Srebrenici jer su se tamo dogodile „loše stvari“ ali ne i genocid, da je general Ljubiša Diković „častan oficir“ jer nema nijednog dokaza koji povezuje njega, bilo kog drugog srpskog oficira i Srbiju sa masovnom grobnicom u Rudnici i na drugim mestima, da je general Vladimir Lazarević, presuđeni ratni zločinac, „heroj srpskog naroda“, zahvaljujući kome su slobodni svi naši gradovi i sela, „da se broj žrtava NATO bombardovanja meri hiljadama, „da ne postoji razlika između stradanja srpskog civila i srpskog vojnika“ i dr.\nŠto nemamo političara koji će se izreći pa otkriti da veliki broj građana Srbije nije glasao na izborima 2000. godine za Slobodana Miloševića jer su razumeli da je on odgovoran za bombardovanje zemlje, a ne „svet koji mrzi Srbiju“.\nŠto nemamo političara koji neće ponoviti laž da se „broj srpskih žrtava NATO agresije meri hiljadama“, i koji neće pomenuti samo ime Milice i Sanje, nego imena svih civilnih žrtava NATO bombardovanja – 205 civila srpske nacionalnosti, 220 civila Albanaca, i 28 civila Roma i drugih.\nŠto nemamo političara koji će svakog 24. marta da oda poštu albanskim civilima, svakom od 8.693 žrtve „srpske odbrane od terorista“, i da se izvini za zločinačke planove i praksu generala VJ i MUP Srbije protiv života Albanaca.\nŠto nemamo političara koji će srpskim generalima javno postaviti pitanje zašto su regrute slali u rat, i predočiti javnosti da je od 275 poginulih pripadnika VJ/MUP-a 108 bilo mlađe od 25 godina – većinom, vojnici na redovnom odsluženju vojnog roka.\nPrema podacima FHP i FHP Kosovo, u periodu od 20. marta do 14. juna 1999. godine srpske snage su pod parolom „odbrana srpske teritorije od NATO agresije i šiptarskih terorista“ ubile 6.901 Albanca koji nije učestvovali u neprijateljstvima. U istom periodu, pripadnici OVK su ubili 328 srpskih civila i 136 Roma i drugih nealbanaca koji nisu učestvovali u oružanom sukobu. U sukobima između VJ/MUP-a i OVK poginula su 1.204 pripadnika OVK i 559 pripadnika VJ i MUP-a Srbije.\nPodaci nedvosmisleno pokazuju da je vođstvo Republike Srbije na napade NATO odgovorilo teškom i masovnom odmazdom nad albanskim civilnim stanovništvom, koja se manifestovala proterivanjem, ubijanjem civila i spaljivanjem sela i kuća. U periodu NATO napada, jedinice VJ i MUP-a Srbije samo u opštini Đakovica ubile su 909 albanskih civila, u opštini Orahovac 577, u Mitrovici 362, Vučitrnu 389, Peći 496, Glogovcu 640, Prištini 413, Prizrenu 414, Suvoj Reci 351, itd. Samo u jednom danu, 27. aprila 1999. godine, srpske snage su u selu Meja ubile 349 albanskih seljaka čija su tela, u najvećem broju, nađena u masovnim grobnicama na policijskom poligonu u Batajnici kod Beograda. Više od 260 seljaka koji su se skrivali u šumama Šutice, Vrbovca i Čikatova, ubijeno je tokom „pretresa terena“ 30. aprila i 1. maja 1999. godine, koji su izvršili pripadnici 37. mtbr VJ, čiji je komandant bio današnji načelnik Generalštaba Vojske Srbije, general Ljubiša Diković. U istom periodu, pripadnici OVK u Suvoj Reci ubili su 32 srpska civila, u Đakovici 25, u Prištini 22, u Orahovcu 4.


Novosti: Nove probne vozačke dozvole od septembra - Glas Podrinja\n(Beta) - Probne vozačke dozvole izdavaće se u Srbiji od septembra i važiće umesto jedne godine najmanje dve, a najviše četiri godine, u zavisnosti od starosti vozača u trenutku kad položi ispit, pišu danas "Večenje novosti".\nPrema novim propisma probne vozačke dozvole trebao je da se izdaju od aprila ove godine, ali je to odloženo zbog velikog broja starih obrazaca\nPo pisanju "Novosti", probne vozačke dozvole izdavaće se i vozačima motocikala.\nZa vozače koji su položili vozački ispit sa 17 godiona izdavače se probna vozačka dozvola do navršene 21 godine. Za one koji u momentu polaganja ispita imaju 19 godina, probna vozačka dozvola važiće dve godine.\nIzmenama Zakona o bezbednosti saobraćaja propisano je da novi vozači ne smeju da na auto-putu upravljaju vozilom brzinom većom od 110 kilometara na čas, niti da voze od 23.00 do 6.00 sati. Njima nije dozvoljeno da telefoniraju dok voze, niti da voze pod dejstvom alkohola čak ni najmanje vrednosti, ispod 0,20 promila.


Dačić: Albanci su svima preko glave, ne mogu više da prete – Cafe.ba\nDačić: Albanci su svima preko glave, ne mogu više da prete\nMinistar spoljnih poslova Srbije rekao da veruje da Albanci više nisu “miljenici” u međunarodnim krugovima\nMinistar spoljnih poslova Srbije Ivica Dačić izjavio je danas da Kosovo neće biti tema razgovora predsednika Amerike i Rusije, Donalda Trampa i Vladimira Putina 16. jula u Helsinkiju.\n“Mislim da neće stići dotle, ima dosta drugih tema o kojima će prvo razgovarati, ali ono što je izvesno to je da će odnosi SAD i Rusije ići u pravcu popuštanja, a ne daljeg zaoštravanja”, rekao je Dačić za RTS.\nDodao je i da je to samo početak razgovora dva predsednika i da ne treba očekivati da se prvi sastanak završi sa spektakularnim rezultatima.\nDačić je kazao i da su “prazne priče” navodi medija da će jedan od epiloga tog sastanka biti dogovor da Putin prizna nezavisnost Kosova, a Tramp Krim kao rusku teritoriju.\n“To su prazne priče, ali svakako da Srbija treba da osluškuje informacije sa svih strana, da dobro analizira i dobro pretpostavi šta se dešava u međunarodnim krugovima i to znači da treba da nastavi politiku dijaloga sa susedima i Prištinom”, kazao je on.\nGovoreći o pozivu Trampu da poseti Srbiju do kraja godine, Dačić je rekao da to zavisi od mnogo međunarodnih faktora, ali da je “siguran da će posetiti Beograd u vreme svog mandata”.\nOn je ponovio da ne treba očekivati trajno rešenje za pitanje Kosova, bez uključivanja SAD i Rusije i naglasio da očekuje da će uskoro biti manje od 100 zemalja koje priznaju nezavisnost Kosova.\n“Mislim da američkoj adminstraciji, Rusiji i velikim zemljama treba dati “win win predlog”, gde svi nešto dobijaju i svi nešto i gube, ali u tome se ogleda politička veština”, kazao je Dačić.\nUpitan o jučerašnjem hapšenju, a potom i oslobađanju petorice Srba kod Gnjilana, on je kazao da je u pitanju neprijateljski akt koji ruši uspeh dijaloga i postizanje kompromisa.\n“To je bojkot dijaloga, jer ne žele svi da taj dijalog uspe, jer misle da će neko na silu naterati Srbiju da prizna nezavisnost iako smo im mi sto puta rekli da taj scenario neće da gledaju”, ocenio je Dačić.\nOn je kazao i da veruje da Albanci više nisu “miljenici” u međunarodnim krugovima i da više nisu u prilici da bilo kome prete.\n“Svima su više preko glave da budem još otvoreniji”, kazao je Dačić i dodao da uporište za takav stav pronalazi u zvaničnim sastancima u međunarodnoj zajednici.\nMoskva će uzvratiti na protjerivanje diplomata\nZvijezde i tračevi2 hours ago\nBosna i Hercegovina7 hours ago\nVijesti12 hours ago


Đurić: Napadi na Telekom su stvar ličnog poslovnog interesa Đilasa\nAvgust 14, 2020 11:33\nPotpredsednik Glavnog odbora Srpske napredne stranke Marko Đurić izjavio je da bi nadležni državni organi, nakon što su u javnost iznete informacije o tome da je Dragan Đilas u vreme dok je bio na vlasti prihodovao oko 30 miliona evra od Telekoma Srbija, morali da hitno istraže da li je u tome bilo elemenata krivičnog dela.\n“Jasno da je korišćenje političkog uticaja kako bi se iz javnog dobra usisao toliki novac primer neetičnog postupanja, ali važno je raščistiti da li je to bila i kriminalna radnja. Hitnost ove istrage nameće i činjenica da danas upravo iz stranke Dragana Đilasa kreću napadi na Telekom, sa očiglednom namerom da se podrije ugled i vrednost te kompanije u trenutku kada se ona pretvara u regionalnog lidera u telekomunikacijama”, kaže Đurić.\nNavodi da je reč o neodgovornoj i nadasve štetočinskoj politici, ali građani bi morali da znaju da li je takva politika napada na jedan strateški važan srpski poslovni sitem kažnjiva i krivično.\n“Napadi na Telekom su, uveren sam, stvar ličnog poslovnog interesa Dragana Đilasa i njegovih tajkunskih partnera koji imaju imperiju u oblasti medija i telekomunikacija, i nadam se da će istrage nadležnih državnih organa to i potvrditi. Reč je dakle o interesnoj grupi koja zbog ličnog bogaćenja sistematski i planski pokušava da uništi državne sisteme, što im je umalo i pošlo za rukom dok su bili na vlasti”, zaključuje Đurić.\nIzvor: TV Most,saopštenje


NA BETA, 13. januara 2020. prenela je najvažnije detalje iz intervjua koji je\nministar spoljnih poslova Srbije IVICA DAČIĆ dao Radioteleviziji Vojvodine,\na u kojoj je on govorio o aktuelnom stanju odnosa između Srbije i Crne Gore\ni unutrašnjim prilikama u zemlji\nO unutrašnjim izdajnicima Srbije\n"Treba da se razbije ta imperija, to su agenture crnogorske službe koje rade protiv Srba, normalno je da treba da branimo naš narod. Ima li na vlasti u Crnoj Gori nekog ko je Srbin? Ja takvog ne znam. A to nije prebrojavanje krvnih zrnaca? Onaj ko mene osuđuje prvo treba da osudi Mila Đukanovića, pa onda mene", dodao je šef srpske diplomatije.\nDačić je rekao da je Srbija osudila pokušaj paljenja crnogorske zastave tokom protesta ispred ambasade Crne Gore u Beogradu 2. januara, ali je ocenio da taj incident "nema veze s uzrokom krize - donošenjem zakona protiv kojeg su Srbi i SPC" i dodao da Beograd "osuđuje to što se izvor krize traži u nekom drugom".\nKazao je da su na prijemu koji je priredio za šefove diplomatskih misija i međunarodnih organizacija u Srbiji bili svi šefovi stranih ambasada, uključujući ambasadora Crne Gore Tarzana Miloševića, ali da nije imao prilike da razgovara s njim o aktuelnoj situaciji.\nDačić je izjavio da je Beograd nezadovoljan zbog toga što je do sada otvoreno 18 od 35 poglavlja u pregovorima Srbije s Evropskom unijom o članstvu i ocenio da je to posledica toga što se napredak procenjuje na osnovu dijaloga s Prištinom, a ne sprovedenih reformi.\n"Ne sporimo da postoje primedbe Evropske unije, ali napredak Srbije u evropskim integracijama ne utvrđuje se na osnovu sprovedenih reformi, nego pre svega na osnovu napretka u odnosu s Prištinom. Ako je bilo napretka u dijalogu, onda može da se razgovara. Ako nije bilo napretka, onda se otvara jedno poglavlje, najviše dva", rekao je.\nDačić je kazao da je prvi prioritet Srbije "zaštita nacionalnih i državnih interesa", da je glavni politički cilj ulazak u EU, i dodao da je problem kada postoje "zahtevi koji pogađaju srpske državne i nacionalne interese".\n"Mi ne možemo sada da uvedemo sankcije Rusiji da bismo ušli u EU, jer nam to nije u interesu. A druga strana priče je da neke zapadne zemlje imaju i bolje odnose s Rusijom nego mi", naveo je Dačić.\nOn je naveo da Srbija "svakako neće voditi politiku na uštrb svojih nacionalnih i državnih interesa" sve dok postoji "određena korelacija između evropskih integracija i zaštite nacionalnih interesa" i dok "jedan interes nije suprotan drugom".\nŠef srpske diplomatije je kazao da priznanje nezavisnosti Kosova Srbiji "niko nije postavio kao uslov" i dodao da "bez kompromisa Srbija sigurno neće priznati Kosovo".\nPovodom optužbi potpredsednice Stranke slobode i pravde Marinike Tepić da je Dačić novcem dobijenim od privrednika i trgovaca oružjem finansirao kampanju za povlačenje priznanja Kosova, šef srpske diplomatije je rekao da "niko nije uvredio srpsku državu i naneo joj toliku štetu" kao Tepić i dodao da je potpisao ovlašćenje advokatima da je tuže zbog te izjave.\nDačić je ponovo negirao da je uzimao novac od trgovaca oružjem radi finansiranja povlačenja priznanja Kosova i ponovio da Srbija "mora da nastavi" s tom kampanjom jer Priština ne želi da prestane s lobiranjem za dobijanje novih priznanja.\n*naslov i italic fbd


Javor odgovorio Pazarcima: Utakmica regularna, suđenje bilo na visokom nivou\nNaslovnica Sjeverni Sandžak Novi Pazar Javor odgovorio Pazarcima: Utakmica regularna, suđenje bilo na visokom nivou\nFudbalski klub Javor odgovorio je Novom Pazaru na teške reči posle prvenstvenog meča, u kom je tim iz Ivanjice bio bolji sa 1:0.\nNa udaru je sudija Milan Ilić iz Ćuprije, kog je počasni predsednik fudbalskog kluba Novi Pazar Rasim Ljajić optužio za pristrasno suđenje.\n“Od prvog minuta bilo je jasno da je sudija došao da odradi posao i po cenu ličnog i profesionalnog brukanja, što su i neutralni posmatrači mogli da zaključe, jer je Ilić za igrače domaćina dosudio sijaset faulova, posebno u zoni oko šesnaesterca, a svaki kontakt gostiju kažnjavao žutim kartonom, da bi na početku drugog poluvremena i isključio igrača Novog Pazara Mijića. Na kraju je ovaj takozvani arbitar poništio i čist pogodak ekipi Novog Pazara, svirajući faul koji niko osim njega nije video. Čak je i igračima Javora bilo neprijatno zbog ovako pristrasnog suđenja”, rekao je Ljajić između ostalog, a Ivanjičani nisu ostali dužni.\nPod naslovom “prebrza izjava Rasima Ljajića, koja šteti ugledu srpskog fudbala”, objavljeno je veliko saopštenje, koje potpisuje predsednik Javora Dragomir Lazović.\n“FK Javor Matis smatra da je do pobede došao sasvim zasluženo, te da svaki drugi komentar predstavlja insinuaciju i umanjuje borbu, trud i zalaganje fudbalera i stručnog štaba, koji su se za ovu utakmicu vredno i posvećeno pripremali u prethodnom periodu, a potom se i na terenu izborili za trijumf. Igrači Javor Matisa odigrali su dobru utakmicu i danas bili bolji od kvalitetnog protivnika, o čemu svedoči sveukupni utisak, ali i brojni statistički parametri. Fudbaleri Javora imali su u prvom delu igre loptu u svom posedu 64% vremena i već tada propustili izglednu priliku da dođu do prednosti. U nastavku je na terenu viđena slična slika, pa je ekipa Javora stigla i do vođstva u 52. minutu i do kraja uspela da je sačuva.\nGospodin Ljajić u svojoj izjavi ističe i da je „Ilić za igrače domaćina dosudio sijaset faulova, posebno u zoni oko šesnaesterca, a svaki kontakt gostiju kažnjavao žutim kartonom, da bi na početku drugog dela igre i isključio igrača Novog Pazara, Mijića“. Od početka utakmice, bilo je uočljivo da se gostujući tim opredelio za grubu igru, koja je rezultirala i pomenutim žutim kartonima. Ipak, degutantno je reći da je „svaki kontakt kažnjavan žutim kartonom“, jer su gosti tokom 90 minuta dobili šest žutih kartona (od čega dva Mijić), a da su pri tome i domaći igrači tri puta javno opomenuti.\nPreostale dve javne opomene igrači Novog Pazara dobili su u nadoknadi vremena, kada su, uz pomoć rezervnih fudbalera i dela stručnog štaba, koji su ušli u teren, opkolili sudiju Ilića i pratili ga po igralištu. Takva reakcija jedanaestorice igrača Novog Pazara sa terena, ali i dobrog dela njihove klupe, završni je čin neprestanog komentarisanja sudijskih odluka, tokom čitavog toka utakmice. Drugi žuti karton za fudbalera Novog Pazara, Mijića, koji je takođe naveden kao sporan, usledio je nakon njegovog oštrog starta. O tome da je za Javor Matis dosuđeno „sijaset faulova“ i insinuaciji da prekršaja u korist Novog Pazara praktično nije ni bilo, dovoljno govori još jedan egzaktan statistički podatak, da su domaći fudbaleri 24 puta izveli slobodan udarac, a gostujući svega dvaput manje – u 22 navrata.\nDetalj koji je privukao posebnu pažnju, izazvao bes kompletnog tima i stručnog štaba, ali i članova Uprave kluba, koji su posmatrali meč u Ivanjici, jeste odluka sudije Ilića iz drugog minuta nadoknade utakmice. Ova situacija je u izjavi gospodina Ljajića okarakterisana kao „poništen čist pogodak ekipi Novog Pazara“, zbog „faula koji niko osim sudije nije video“. Istine radi, moramo istaći da pogodak nije mogao biti poništen, jer je sudija Ilić signalizirao prekršaj jednog fudbalera Novog Pazara pre nego što je lopta došla do njegovog saigrača koji je uputio udarac ka golu Javor Matisa, pa je samim tim utakmica prekinuta pre tog udarca, te on u takvoj situaciji postaje irelevantan.\nUzevši sve u obzir, FK Javor Matis smatra da je utakmica Javor Matis – Novi Pazar bila u potpunosti regularna i da je suđenje gospodina Milana Ilića i njegovog tima bilo na visokom nivou. Istovremeno, smatramo da izjava gospodina Ljajića, nesmotrena, prebrza, možda i u afektu, samo može naneti štetu ugledu srpskog fudbala.\nPostavljamo i pitanje da li ovakav istup predstavlja odgovor koji iz Novog Pazara stiže Fudbalskom savezu Srbije, Zajednici superligaša i svim klubovima u takmičenju, koji su proteklog leta uložili napore i podržali predlog da FK Novi Pazar administrativnim putem postane član elitnog ranga, iako se za takav status na terenu i plasmanom u drugom rangu takmičenja nije izborio.\nIsto tako, podsećamo FK Novi Pazar da je pre samo dva meseca uznemirio javnost i u pitanje doveo ugled FSS-a i takmičenja ishitrenim saopštenjem da su dobili „upozorenja da bi utakmica protiv Napretka u Kruševcu mogla da se odluči mimo fudbalskih poteza“, da bi dan nakon utakmice, završene rezultatom 0:0, uz odlično suđenje, izdali saopštenje u kojem čestitaju sudijskoj četvorci na odlično obavljenom zadatku i izvinjavaju se „celokupnoj fudbalskoj javnosti i FK Napredak“. Nesmotrena saopštenja poput tog, koja podsećaju i na ovo poslednje, narušavaju ugled srpskog fudbala, pa smatramo da, pre takvih postupaka, o njima, ali i potencijalnoj šteti koju mogu naneti, treba pažljivo promisliti.\nNaposletku, FK Javor Matis želi da poruči da će, kao i do sada, borbu za bodove voditi isključivo na terenu, na častan i viteški način, kako i priliči klubu stogodišnje tradicije i u skladu sa svojom reputacijom i ugledom”, zaključuje se.


Nov aranžman s MMF-om | Autonomija\nNov aranžman s MMF-om\nPredstavnici Vlade Srbije i MMF-a dogovorili su novi aranžman iz predostrožnosti koji će Srbiji omogućiti da u slučaju potrebe iskoristi pozajmicu od milijardu evra\nDogovorom da se sklopi novi aranžman iz predostrožnosti na godinu i po dana, kojim bi Srbiji bilo stavljeno na raspolaganje milijardu evra, završeni su pregovori Vlade Srbije i predstavnika Međunarodnog monetarnog fonda.\nGuverner Narodne banke Srbije Dejan Šoškić, šef misije MMF-a za Srbiju Albert Jeger i državni sekretar u Ministarstvu finansija Dušan Nikezić održaće sutra konferenciju za novinare u Vladi Srbije povodom završetka pregovora, na kojoj će biti saopšteni datalji postignutog dogovora.\nMMF i Vlada nisu uspeli da smisle kako da manjak u državnoj kasi zadrže na planiranih 4,1 odsto bruto domaćeg proizvoda. Kako saznaje RTS, srpski ministri i stručnjaci Fonda dogovorili su se da rebalansom budžeta deficit bude povećan na četiri i po procenta.\nTo znači da će manjak na nivou cele države, takozvani konsolidovani deficit, biti 153 milijarde dinara, umesto ranije planiranih 140. Od toga 132 milijarde je manjak u republičkom budžetu.\nPotrošnja u javnom sektoru moraće da bude smanjena kako bi se uštedelo još 15 do 20 milijardi dinara, kojima će se pokriti, između ostalog, i troškovi primene Zakona o finansiranju lokalne samuprave.\nSuština problema je u tome što u budžet stiže manje novca od poreza, pošto proizvodnja ne raste kako se očekivalo. Zato je MMF procenu očekivanog rasta srpske privrede smanjio sa tri na dva procenta.\nUz novi aranžman, koji podrazumeva i milijardu evra za podršku deviznim rezervama, u slučaju nužde, Vlada je izgleda pristala da u narednoj, iako izbornoj godini, krene sa dugo odlaganim reformama javnog sektora.\nVažan momenat za novi aranžman\nNovi aranžman sa MMF-om iz predostrožnosti za Srbiju u ovom momentu posebno je važan, zbog realne pretnje da bi novi talas svetske ekonomske krize mogao da se prelije na našu zemlju, jer bi bio pozitivan signal za strane poverioce i investitore.\nUoči završnih pregovora o novom aranžmanu guverner Dejan Šoškić je izajvio da ukoliko bude obezbeđena realizaciju novog aranžmana sa MMF-om, negativni efekti novog talasa svetske krize na našu zemlju biće manji.\nEkonomski savetnik premijera Cvetkovića Jurij Bajec rekao je ranije da su u Zakonu o budžetskom sistemu postavljeni okviri javnih rashoda i prihoda, tako da bi deficit državne kase u 2012. godini trebalo da bude niži od ovogodišnjih 4,2 odsto BDP-a.\nTokom boravka Misije MMF-a u Beogradu bilo je reči i o merama ekonomske politike radi prevazilaženja spoljnih rizika i ublažavanja eventualnih posledica krize, a u okviru strukturnih reformi.\nRazgovaralo se o javnim preduzećima i reformama u zdravstvu, prosveti i penzionom sistemu, kao i o unapređenju investicione klime, kao i rebalansu budžeta za ovu godinu i okvirima budžeta u 2012. godini.\nMisija MMF-a, koju predvodi Albert Jeger, boravi u Srbiji od 18. avgusta, a aranžman iz predostrožnosti sa Fondom podrazumeva mogućnost korišćenja sredstava u slučaju potreba zemlje a, kako je najavljeno, novi aranžman trajao bi 18 meseci uz pristup sredstvima u iznosu od 200 odsto kvote Srbije u MMF-u, odnosno oko milijardu evra.